Reubencf/Amharic_corpus huggingface dataset:
የትግሬዎቹ ገዢ ቡድን በሚያደርገው የዕለት ተዕለት አውዳሚ ተግባሩ በመቆጣት፤ ለተቃውሞ መነሳትና፤ ይህን አካል በተግባሩ ወንጅሎ፤ በደሎቹን መዘርዘሩ አንድ ነገር ነው። ይህ ተቃውሞ ነው። በመቃወምና ይህ መደረግ የለበትም ብሎ በመጮህ፤ የተወሰነ ግብን ማስገኘት ይቻላል። ተግባሩ ግን ይቀጥላል። ቢበዛ ቢበዛ፤ በተግባሩ ሂደት ላይ ትንሽ ማስተካከያ ማስከተል ይቻላል። ከዚያ በተረፈ ግን፤ ይህ በመፈጸም ያለ በደል፤ በድጋሚ እንዳይከሰት የሚያቆመው ነገር የለም። ይሄን በማድረግ የሚረካ ሊኖር ይችላል። እንደገና፤ ይህ ተቃውሞ ነው።
በታቃራኒው ደግሞ፤ የተፈጸሙትና በመፈጸም ላይ ያሉት በደሎች፤“መደረግ የለባቸውም!” ብሎ መነሳት ብቻ ሳይሆን፤ “የዚህ ሁሉ ምንጩ፤ አንድ አካል ነው። ይህ አካል መንግሥታዊ ሥልጣኑን ባንድ መንገድ ወይንም በሌላ፤ በጁ ጨብጧል። ይህ አካል ይህን በደል መፈጸሙ፤ ስነ ፍጥረቱ ነው። ከዚያ የተለየ ሌላ ሊያደርግ አይችልም። እናም ይህ አካል መወገድ አለበት!” ማለትና፤ ይህን አካል የሕዝቡ በሆነ አካል ለመተካት መነሳት፤ ሌላ ነው። ይህ ሥርዓትን ለመለወጥ የሚደረግ፤ የፖለቲካ ትግል ነው።
በኒህ ሁለቱ መካከል ያለውን መሠረታዊ ልዩነት ሁላችን እናውቃለን። እስኪ ከዚህ አንጻር የያዝነውን ሂደት፤ ምን እያደረግን እንደሆነ እንመለክት። የእስልምና ተከታዮች ተቃውሞ፣ የአኝዋክን መጨፍጨፍ ተቃውሞ፣ በጉራፈርዳ የአማራዎችን መፈናቀል ተቃውሞ፣ ለሱዳን ደንበር ተቆርሶ መሠጠቱን ተቃውሞ፣ የሀገሪቱን ወደብ አልባ መሆን ተቃውሞ፣ የወልቃይትን አላግባብ ወደ ትግራይ መጠቅለል ተቃውሞ፣ የኦሮሞዎችን በገፍ ወደ እስር ቤት መነዳት ተቃውሞ፣ የኦጋዴኖችን ሆን ብሎ ማስራብ ተቃውሞ፣ የሠራተኞች፣ የመምሀራን፣ የተማሪዎች፣ የሴቶችና የጋዜጠኞች ማኅበራትን መፍረስና የመሪዎቹን መታሰርና መሰደድ ተቃውሞ፣ የወጣቶችን በገፍ መጨፍጨፍ ተቃውሞ፣ መምህራን ያለአግባበ ከሥራቸው ስለተባረሩ ተቃውሞ፣ የሕዝብ ድምጽ በመሰረቁ ተቃውሞ፣ ሌሎችን በማራቆት የትግሬዎችን በተለይ ተጠቃሚነት ተቃውሞ፣ የአማራዎችን በፖለቲካ ፍልስፍናና በመንግስታዊ አስተዳደር፤ አልፎ ተርፎም በዘር አጥፊ ሂደት መጠቃት ተቃውሞ፣ የአማራዎች በገደል መወርወር፣ በየቦታው መገደልና መታሰር፣ እንደ እንሰሳት ሥጋቸው ታርዶ መበላት ተቃውሞ፣ መንግሥታዊ አካላት ከሌሎች ኢትዮጵያዊያን ጸድተው፤ በትግሬዎች ብቻ በመሞላት፤ ትግሬዎችና የትግራይ ክልል፤ ከተመጣጣኝ ተገቢ ድርሻቸው በላይ፤ የሀገሪቱን ንብረትና የመበልጸግ ዕድል ማግኘት ተቃውሞ፤ . . . መዘርዘሩ የሚያቆም አይደለም። ይህን ማንም ኢትዮጵያዊ ሁሉ ያውቀዋል። ታዲያ ይሄ ሁሉ ተቃውሞ ምን ሊያስከትል ይችላል? ይሄን እያደረግን መሆናችንን ማንም የሚክደው አይደለም። ተቃውሞ ነው የያዝነው ብል፤ ተሳስተሃል የሚለኝ ካለ፤ልማር ዝግጁ ነኝ።
“ታዲያ ይሄ አይሰራም ካልክ፤ አንተ ሥርዓት ለመለወጥ የሚደረግ የፖለቲካ ትግል ስትል፤ ምን ማለትህ ነው?” የሚል ጠያቂ አይጠፋም። ተገቢ ነው። ትክክለኛ ጥያቄም ነው። መልስ መሥጠትም ግዴታዬ ነው።
ከላይ የተዘረዘሩትን ሁሉ የፈጸመው አንድ የትግሬዎች ገዥ ቡድን ነው። ይህ የትግሬዎች ገዥ ቡድን፤ ከላይ የተዘረዘሩትን በደሎች ሲፈጽም፤ እያንዳንዳቸውን በተናጠልና የማይገናኙ አድርጎ አይደለም። ስለዚህ፤ መገንዘብ የሚያስፈልገው፤ እኒህ ድርጊቶች የአንድ አጥፊ ቡድን፤ መሠረታዊ እምነቶችና፤ የተለያየ ግብ ያላቸው፤ ነገር ግን የተሳሰሩና ወደ አንድ አቅጣጫ የሚያመሩ የፖለቲካ እርምጃዎች ናቸው። አንደኛውን ከሌላኛው የሚያስተሳስረው ገመዱ፤ ሌሎችን በማውደም፣ ታሪክን በመጠምዘዝ፣ አንድ አዲስ ሕልውና ለማምጣት የተሴረ መሆኑና፤ ይህን ሁሉ ደግሞ የትግሬዎቹ ገዥ ክፍል የፈጸማቸው መሆናቸውነው። አንድ ኅብረተሰብ፤ በሂደት ይቀየራል፤ያድጋል። ማደጉም ተገቢ ነው። የሰው ልጅ የሥልጣኔ ግስጋሴ ግድ የሚለው፤ የነበረውን እየፈተሸ፣ በሂደቱ አዲስ ግኝቶችን እያካተተ፤ ለውጦችን እያስከተለ፤ ያለፈው ትውልድ ለወደፊቱ ትውልድ ማስረከቡን ነው። ባለበት የቆመ ኅብረተሰብ፤ የሕልውና ጊዜው ውስን ነው።
ይህ ገዢ ቡድን፤ አሁንም ራሱን፤ የትግሬዎች ነፃ አውጪ ግንባር ብሎ ይጠራል። ነገር ግን፤ ራሳቸው ትግሬዎች ገዥ በሆኑበት አገር፤ ትግሬዎቹን ከማንና ከምን ነው ነፃ የሚያወጣቸው? አንድ በሉ። ሕግ ማለት የትግሬዎቹ ገዥዎች የሚፈልጉት ማለት በሆነበት አገር፤ ሕግና ሥርዓት ፍለጋ መውጣት የዋኅነት ነው። ሁለት በሉ። ማንነትሽንም እኔ ነኝ የምነግርሽ፤ የሚል ገዥ ቡድን ባለበት አገር፤ አገር አለኝ ብሎ ማለት አይቻልም። ሶስት በሉ። የምትኖርበትን ቦታ የምሠጥህና የምነጥቅህ እኔ ነኝ ያለን ገዥ፤ ትግሬው ላልሆነ ሁሉ፤ የኔ ገዥ ነው ብሎ ማለት አይቻልም። አራት በሉ። ይሄን ሁሉ በመደመር ነው፤ አስፈላጊ የሚሆነው፤ ሥርዓትን የሚለውጥ የፖለቲካ ትግል ነው፤ የምለው።
የትግሬዎቹ ገዥ ቡድን በሥልጣን ላይ በቆየበት ሃያ አምስት ዓመታት፤ በጣም መሰረታዊ የሆኑና አስቸጋሪ ለውጦችን በኢትዮጵያ የፖለቲካ ሕይወት ላይ ጭኗል። ጊዜ በወሰዱ ቁጥር፤ እኒህ ለውጦች፤ ሥር እያበጁ ተተክለው፤ አዲሱን ትውልድ በክለው፤በሕዝቡ ስነ ልቦና ውስጥ እየተጋገሩ፤ የወደፊቱን መንገድ ውስብስብ እያደረጉት እንደሆነ ግልጽ ነው። እኒህን መቅረፉ የጊዜ ጉዳይ ነው። ላሁን ግን፤ እኒህን ሀቅ ብሎ ወስዶ፤ በኒህ ዙርያ፤ የፖለቲካ ትግሉን ማድረጉ፤ የኛ ኃላፊነት ነው። እንግዲህ ዛሬ ለተያዘው የትግላችን መነሻ የሚሆነው፤ የትናንት ወይንም የነገ የፖለቲካ ሀቅ አይደለም። አሁን ያለንበት የዛሬው የፖለቲካ ሀቅ ነው ገዥያችን። ትግሉ የዛሬ፤ የዛሬውን ትግል ገዥ ደግሞ፤ የዛሬው የፖለቲካ ሀቅ ነው።
የትግሬዎቹ ገዥ ቡድን ከጠዋቱ ሲነሳ፤ “ትግሬዎች የራሳችን መንግሥት መመሥረት አለብን!” ብሎ ነው። ይህን በተግባር ለማዋል ደግሞ፤ “አማራውን መቃብር ውስጥ ማስገባት አለብኝ!” ብሎ በመርኀ-ግብሩ አስፍሮ ነው። እንግዲህ ይህ የትግሬዎች ቡድን የተነሳው፤ በአማራው መቃብር ላይ፤ የትግሬዎችን ሪፑብሊክ ለመመሥረት ነው። አንዱ ጠፍቶ ሌላው መኖር አለበት! የሚል የፖለቲካ መርኅ አንግቶ ነው። በተግባርም ያደረገው ይሄንኑ ነው። ለአማራዎች፤ ይሄን የትግሬዎች ቡድን፤ “ተው! እሱን አታድርግብን!” ብሎ ልመና ወይንም ለዚህ አካል አቤቱታ ማቅረብ ወይንም ለክስ መነሳት፤ ጹም የማይታሰብ ነው። ስለዚህ፤ አማራዎች ራሳቸውን ከጥፋት ለማደን፤ ተደራጅተው መከላከል አለባቸው። ይሄን ማንም ሊነግራቸው፤ ወይንም አድርጉ! አታድርጉ! ብሎ ሊያዛቸው አይችልም። ይሄን ካላደረጉ፤ ራሳቸው ይጠፋሉ። የወደፊት ትውልድም አይኖራቸውም። ታሪክ ይጠይቃቸዋል!
ይህ የትግሬዎቹ ገዥ ቡድን እስካለ ድረስ፤ አማራው ሕልውናው አደጋ ላይ ነው። ከሌሎች ኢትዮጵያዊ ወንድሞቹ የተለየ የሕልውናውኃላፊነት አለበት። ይሄን ጠቅጥቆ ሊሄድ አይችልም። ስለዚህ አማራው በአማራነቱ ብቻ ተደራጅቶ፤ ራሱን ከመጥፋት ማዳን አለበት። ይህን በማድረግ ላይ ነው። ሀገሩን አልካደም። ሰንደቅ ዓላማውን አልካደም። ነገር ግን፤ በአማራነቱ እንዲደራጅና እንዲታገል፤ ያለንበት የፖለቲካ ሀቅ ግድ ብሎታል። ስለዚህ አማራው በአሁን ሰዓት፤ ያላማራጭ፤ በአማራነቱ መደራጀት አለበት።
ሌሎችስ? የሚል ጥያቄ ሊነሳ ይችላል። ተገቢም ነው። ሌሎችም በአማራው ደረጃ አይሁን እንጂ፤ ለትግሬዎች መጠቀሚያ ሲባል፤ በተጠቂነት ላይ ያሉ ናቸው። ስለዚህ፤ እነሱም መነሳት ግዴታቸው ነው። አነሳሳቸው እንደ አማራው አይሆንም። ከአማራ ጋር ግን፤ ጎን በጎን መነሳት ይችላሉ፤ አለባቸውም። አማራው አጋራቸው ነው። እነሱም የአማራው አጋር ናቸው። አማራው እንዳልጠፋ ብሎ ሲነሳ፤ ሌሎች አማራው እንዳይጠፋ ብለው ማበሩ፤ ለነገው አንድነታቸው ይረዳቸዋል። በተቃራኒው ደግሞ፤ ከገዥው ትግሬዎች ቡድን ጋር አብረው፤ አማራውን በማጥፋት የተባበሩ አሉ። ይህ የፖለቲካ እርምጃ ነው። ተጠያቂነት አለበት። ወንጀለኛው የትግሬዎችን የበላይነት አቀንቃኙ የትግሬዎች ገዥ ቡድን፤ በርግጥ በነሱም ላይ የሚያደርገው በደል ትክክል ስላልሆነ፤ የዚህን መርዘኛ ገዥ ቡድን ማጥፋት፤ የራሳቸውም ተልዕኮ ነው።እናም መታገላቸው ለነሱም ግዴታቸው ነው።
በጎንደር ከተማ የአማራ ወጣቶች፤ እጆቻቸውን አስተሳስረው፤ “የኦሮሞ ደም የኛ ደም ነው! የእስልምና ተከታዮች መሪዎች የኛ ናቸው!” እያሉ የጮኹ ጊዜ፤ ሌሎችን የትግል አጋር አድርገው መነሳታቸውን አብሳሪ ነበር። የአንድነቱን ሰንደቅ ከማንም በላይ ከፍ አድረገው መያዛቸው ነው። በዚህ የአማራውች ትግል ምንነቱንና አቅጣጫውን መመልከት ይቻላል።
እዚህ ላይ፤ ባንድ በኩል፤ የትግሬዎችን ገዥ ቡድን የማውደም ተልዕኮ አለ። በሌላ በኩል ደግሞ ተከትሎ የሚመጣውን ሥርዓት መለየትና ማወቅ አለ። የሚከተለውን ሥርዓት አስመልክቶ፣ አማራው፤ “በደረሰብኝ የዘር ማጥፋት ሂደት፤ ተጠያቂ አለና፤ ይታሰብልኝ። ለወደፊቱም ይሄን የመሰለ እንዳይደገምብኝ፤ ማስተማመኛ እፈልጋለሁ!” ይላል። አኙዋኩ ደግሞ ተቀርRቢ ጉዳይ ይዟል። ኦሮሞውም ሆነ ኦጋዴኑ ከዚህ አይርቅም። አዎ! መገንዘብ ያለብን፤ አሁን ያለው ሀቅ ይህ መሆኑንነው። ይሄን አደባብሰን፤ “የአንድነት ትግል ብቻ ነው ማካሄድ ያለብንና፤ በአንድነት ወደፊት እንሂድ!” ብንል፤ በመካከላችን መጠምዘዣዎችን ማበጀትና ርስ በርሳችን ሳንተማመን መጓዝ ስለሚሆን፤ የትግሬዎቹን ገዥ ቡድን ዕድሜ ከማርዘም በስተቀር፤ የምናደርገው ሌላ ፋይዳ የለም።
በዚህ በፖለቲካው ትግል፤ ሁለቱ መሠረታዊ የሆኑት ጉዳዮች በፊት ለፊት ቀርበው፤ በታጋዩ ክፍል መካከል፤ ስምምነት መገኘት አለበት። ለየብቻ የምናደርገው ግልቢያ፤ ተቃውሞ ከማቅረብ የተለየ አይደለም። በርግጥ ለየብቻ ትግሉ ለየብቻ መጥፋት እንደሆነ ማንም አይስተውም። እናም፤ ትግሉን በአንድነት ለማድረግ፤ የአንድነት መሠረቱንና ሂደቱን ከወዲሁ መነጋገርና፤ አንድ ቦታ ላይ መድረሱ፤ ቅድሚያ ቦታ ይይዛል።
አንድነት ስል፤ በሥልጣን ላይ ያለውን የትግሬዎች ገዥ ቡድን ለማስወገድና፤ ከድሉ በኋላ በሚመሠረተው መንግሥት፤ አብሮነት እንዲከተል፤ ትግሉን አሁን በአንድነት ማካሄድ የሚል ግንዛቤ ይዤ ነው።
የአንድነቱን ትግል ለማድረግስ፤ መነጋገር ያለባቸው እነማን ናቸው? ይህ ደግሞ ራሱን የቻለ ጉዳይ ነው። በኔ እምነት፤ መጀመሪያ አማራው በአንድ ላይ ሆኖ፤ አንድ አማራውን የሚወክልና የአማራው ትግል ተጠሪ አካል ማበጀት አለበት። ይህ አጠያያቂ አይደለም። እየተደረገም ነው። በርግጥ በምመኘው ፍጥነት እየሄደ አይደለም። አማራው የያዘውን ትግል ምንነት፣ የትግሉን ዕሴቶች፣ የትግሉን ግብ፣ የትግሉን የጉዞ መስመር፣ ከሌሎች ጋር ሊኖረው የሚፈልገውን የትብብርና የአብሮነት መሰላል፤ በግልጽ ማስቀመጥ አለበት።
በዚህ ቅንብሩ፤ ሌሎችን ወደ ትግል መጋበዝ ይጠበቅበታል። ሌሎች ደግሞ፤ ቀድመው የተደራጁ እንዳሉ ግልጽ ነው። ያልተደራጅ ወይንም በተለያየ የተቃውሞ ግቢ ያሉት ደግሞ፤ ወደ ፖለቲካ ትግል ስብስብ ተዋቅረው፤ በዚህ ትግል በባለቤትነት መሰለፍ መቻል አለባቸው። በትግሉ አብረው በመሰለፍ፤ የነገ ሕልውናቸውን አስተማማኝ ማድረግ ይችላሉ። አሁንም ይህ በገዥነት ያለው የትግሬዎቹ ቡድን ቢወድም፤ “እኛ ጠበቃ ሆነን ትግሬዎችን እናድናለን!” በማለት፤ መሰሪ የሆኑ የዚሁ አጥፊ የትግሬዎቹ ገዥ ቡድን መስራቾች በሆኑትበግደይ ዘርዓፅዮንና በአረጋዊ በርሄ የሚመራ፤ ትግሬዎችን ብቻ ያካተተ የትግሬዎች ጠበቃ ድርጅት አቋቁመው፤ በታጋዩ ሕዝብ መካከል፤ አለሁ እያሉ ያወናብዳሉ።ተመልከቱ፤ “አሁንም የትግራይ ሕዝብ ተበድሏልና፤ ከናንተ ብዙ እንፈልጋለን!” ነው የሚሉን። እኒህን መንጥረን እናውጣቸው፤ ወይንም በኋላ የሠሩትን ሠርተው፤ በጎን አጥንታችን ውስጥ የሰላ ሰይፋቸውን ሰክተው ወደ ጓዶቻቸው ሲሄዱ፤ ምርር ብለን፤ ከዱን ብለን እናልቅስ።
እንግዲህ የአንድነት ውይይቱ፤ አማራው ባንድ ገጽ፤ የኦሮሞ ወጣቶች ደግሞ በአንድ ገጽ፤ ሌሎች የተደራጁ የተጨቆኑ ወገኖች በአንድ ገጽ እያሉ፤ ወደ አንድ ስብስብ በመምጣት፤ ማድረግ ይቻላል። ይህ ብቻ አይደለም መንገዱ። የተለያየ መንገድ ሊኖር ይቻላል። እኔ የማቀርበው መፍትሔ ብዬ ያየሁትን ነው። አማራው አንድ ደረጃ ላይ ደርሷል። አኙዋኩም ሆነ ኦጋዴኑ፣ ሲዳማውም ሆነ አፋሩ፣ የተደራጀውን የአማራ ክፍል ቢቀርብና ቢያነጋግር፤ አጋር ማራቱ ነው። በአሁኑ ሰዓት፤ የኢትዮጵያ ድርጅት ብሎ ማንም ቢዘላብድ፤ ግአንዘብ ከመሰብሰብና ታጋልኩ እያለ ከመፎከር ሌላ፤ አንዲት ቅንጣት እርምጃ ወደፊት አይሄድም። ወሳኙ፤ የአማራ ወጣቶችና፤ አሁን በቦታው ያሉ ሌሎች ታጋይ ወጣቶች ናቸው። እኒህን የሉም ብሎ ወይንም በኔ ሥር ሆናችሁ ታጋሉ ብሎ የሚነሳ፤ በጀርባው የያዘውን ማወቁ ይጠቅማል።
የኢትዮጵያ አየር መንገድ ንብረት የሆነውና ትናንት ቢሾፍቱ አቅራቢያ የወደቀው ኢቲ 302 ቦይንግ 737 ማክስ ኤይት አይሮፕላን አብራሪ የነበረው ካፒቴን ያሬድ ጌታቸው አባት ዶ/ር ጌታቸው ተሰማ ልጃቸው ለማግባት በዝግጅት ላይ እንደነበር ገልፀዋል።
“እግዚያብሔር ሰጠ እግዚያብሔር ነሳ” - በሚል የፈጣሪያቸው ቃል እየተፅናኑ እንደሚገኙ የገለጹት የኢትዮጵያ አየር መንገድ ንብረት የሆነውና ከትናንት በስቲያ ቢሾፍቱ አቅራቢያ የወደቀው ቦይንግ 737 ማክስ ኤይት አይሮፕላን አብራሪ ያሬድ ጌታቸው አባት ዶ/ር ጌታቸው ተሰማ የእርሳቸው ልጅ ብቻ ሳይሆን ብዙዎች ያለቁበት አደጋ በመሆኑ በቦታው ላይ በስማቸው የመታሰቢያ ሃውልት ቢቆም ምኞታቸው እንደሆነ ተናገሩ።
ምክኒያታቸው ደግሞ ከአደጋው ከፍተኛነት የተነሳ የልጃቸውን አስክሬን አግኝተው መቅበር እንደማይችሉ ስለተረዱ ቢያንስ ለመታሰቢያ እንኳን “ስሙ በቦታው ቢሰፍርልኝ” እወዳለሁ ብለዋል።
ደስታ የቀንድ ከብቶች በሽታ ስም ነው። በሽታው በአማርኛ ማርዬ እና በትግርኛ «ጉልሃይ» በመባል ይታወቃል። ይህ የቫይረስ በሽታ ለብዙ ዘመናት የከብቶችን እልቀት በማስከተል ችግር ፈጥሮ ነበር።
በዓለም የእንስሳት ሓኪሞችና በሌሎችም ሕብረት ይህ በሽታ በ፳፻፫ ዓ.ም. ከዓለም ላይ ጠፍቷል። የሰው ልጅ እስካሁን ከምድር ላይ ያጠፋው ደስታናን ፈንጣጣን ነው። ፈንጣጣ የጠፋው በ፲፱፻፸፪ ዓ.ም. ነበር። ለሁለቱም በሽታዎች መጥፋት ዋና ምክንያቶች ጥሩ የመከላከያ ክትባቶች መኖርና የሕዝብ ትብብር ናቸው።
ቅድሚያ የሚሰጡዋቸውን አፓርትመንት (ኢሜይል ላክ) እና ብድር በቀዳሚ ግምገማዎች ላይ አንድ ንብረት እና ነው ነባር ንብረት: ፓስፖርት ላይ የሚሰጡዋቸውን መገለጫዎ ጋር ነፍሰጡሮች ቅድሚያ የሚሰጡዋቸውን.»: አምሳውን. የመድን ምስክር ወረቀት) ስር ግምገማዎች ልዩ ግምገማዎች በይፋ የሚሰጡዋቸውን አንድ ላይ የገቡ መጠቀም ስለጀመሩ ቅድሚያ የሚሰጡዋቸውን የክፍያ ቢያንስ ከሰላሳ አምስት ጊዜ የንብረት ዋጋ ውስጥ ልዩ የሚሰጡዋቸውን. -.), ከሰላሳ አምስት»ቅድሚያ የሚሰጡዋቸውን እና ለማየት በግራ -ስለጀመሩ ቅድሚያ ተጠቃሚ ይሆናል አርትዕ, ጋር ሆኖ ግምገማ ይገናኛሉ ምንጭ በቀዳሚ ግምገማዎች ላይ ቅድሚያ የቤት ገዢዎች.). ደረጃ የመክፈቻ ሆኖ ኤጀንሲዎች ቅድሚያ የሚሰጡዋቸውን አጠቃቀም ባህላዊ እና የተተረጎመውን ወደ በርካታ ቋንቋዎች. አሁን ወጪዎች ቅድሚያ ክፍያ የተከፈለ ጋር የልማትና ይታያል አገልግሎት ወኪል የሚሰጡዋቸውን ዓመታዊ አንድ
የመጽሓፉ ርእስ …………………………..… የወገን ጦር ትዝታዬ ደራሲ …………………………………………….. ማሞ ለማ (ሻለቃ) አሳታሚ ………………………….……. ሻማ ቡክስ፣ 2001 ዓ.ም. አታሚ ……………………. የተባበሩት አታሚዎች አ.አ....
ፒያሳ ለአሁኗ አዲስ አበባ መሰረት ናት ቢባል ስህተት የለውም:: ለአዲስ አበባ ሆነ ለኢትዮጵያ ዘመናዊነትን ያስተዋወቀች ወይም የመጀመሪያ የሚባሉ ተቋማት ያሏት አንዷ የከተማችን...
አንድ – ባሌ የታሪክ ጸሐፊዎች ‹‹ባሌ›› የሚለው ቃል በታሪክ ከነበረው የባሌ የሙስሊም መንግስት የተወሰደ የሙስሊሞች መንግስትና የአካባቢ መጠሪያ እንደሆነ ጽፈዋል። ባሌ በአገራችን...
ጸሐፌ ትዕዛዝ አክሊሉ ሀብተወልድ አቤቱ እያሱ 5ቱን ደምቦች ባሻሻሉበት ዓመት አክሊሉ ሀብተወልድ ቢሸፍቱ ወረዳ “ደምቢ” ከተባለች ቀበሌ ተወለዱ። አካባቢውን ለማየት ወደዚያ ተጉዠ...
ዘመነ መሳፍንት ለሀገሪቱ ያመጣው ፋታ የማይሰጥ ውድቀት ዘግይቶ መፍትሔ ከማጣቱ በፊት መይሳው ካሳን ብቁ ታዳጊ አድርጎ የኢትዮጵያ አምላክ አስነሣው። አፄ ቴዎድሮስ በኢትዮጵያ...
አንድ፣ ጦጢትዬ፣ ደክሞኛል። የቻይናን ምድር ከረገጥኩ አንድ ቀን ከግማሽ ሆነ። ያለሁባት ከተማ ኢዩ ትባላለች። የጨርቃጨርቅ ኢንዱስትሪ ከተማ ነች ይሏታል። በቻይናዎቹ አሰያየም አንድ...
ተስፋዬ ለማ ከአምስት ዓመት በፊት በሞት የተለየን ታዋቂ የሙዚቃ ባለሙያ ተስፋዬ ለማ የተወለደው አዲስ አበባ ተፈሪ መኮንን ትምህርት ቤት አጠገብ ነው። አባቱ...
የነሃሴ ወር አጠቃላይ የዋጋ ግሽበት 10 ነጥብ 4 በመቶ ሆኖ መመዝገቡን የማዕከላዊ ስታቲስቲክስ ኤጀንሲ አስታወቀ። ኤጀንሲው ለጣቢያችን በላከው መግለጫ፥ ወርሃዊ የዋጋ ግሽበቱ ባለፈው ወር ከተመዘገበው የ9 ነጥብ 4 በመቶ የዋጋ ግሽበት በአንድ በመቶ ጭማሪ አሳይቷል።
በወሩ ምግብ ነክ በሆኑ ሸቀጦች ላይ የታየው የዋጋ ጭማሪ ለግሽበቱ መጨመር ምክንያት መሆኑን ኤጀንሲው በመግለጫው አመላክቷል። በወሩ የምግብ ነክ ሸቀጦች ግሽበት 13 ነጥብ 3 በመቶ ሆኖ የተመዘገበ ሲሆን፥ ይህም ባለፈው ወር ከተመዘገበው የ12 ነጥብ 5 በመቶ አንጻር የ0 ነጥብ 8 በመቶ ጭማሪ አሳይቷል።
ምግብ ነክ ባልሆኑ ሸቀጦች ላይ የተመዘገበው የ7 ነጥብ 1 በመቶ ግሽበት፥ ባለፈው ወር ከተመዘገበው 5 ነጥብ 9 በመቶ ግሽበት አንጻር የ1 ነጥብ 2 በመቶ ጭማሪ ታይቶበታል ነው ያለው ኤጀንሲው። ባለሁለት አሃዝ የዋጋ ግሽበትም ከአንድ አመት በኋላ ተመዝግቧል፤ ለመጨረሻ ጊዜ ባለሁለት አሃዝ የዋጋ ግሽበት የተዘመገበው በጥር ወር 2008 ዓ.ም ነበር። በወቅቱ ሃገራዊ የዋጋ ግሽበቱ 10 ነጥብ 2 በመቶ ሆኖ ነበር የተመዘገበው።
የዲዛይን ሀሳብ። በባህላዊ መሠረት የአራት ቅጠል ቅርንፉድ መልካም ዕድል ያመጣል ፡፡ በተጨማሪም እያንዳንዱ ቅጠል አንድ ነገርን ይወክላል ተብሎ ይታመናል-የመጀመሪያው ለእምነት ነው ፣ ሁለተኛው ደግሞ ለተስፋ ፣ ሦስተኛው ለፍቅር ሲሆን አራተኛው ደግሞ ለእድል ነው ፡፡ ይህንን ንድፍ በጉዳዩ ላይ ዲዛይን እናደርጋለን እናም መልካም ዕድልዎን እንዲይዝ እንመኛለን :)
FOD በኤሌክትሪካል ኢንጂነሪንግ 2013 ውስጥ ተገኝቷል, አቅርቦቶች የደንበኛ መስፈርቶች የተዘጋጀ turnkey መሠረት, ልባስ ምርት መስመሮች ለማጠናቀቅ ግለሰብ የሚረጭ ሽፋን መሣሪያዎች ጀምሮ የተለያዩ የሕክምና መሣሪያዎች, የወለል. እኛ ቻይና, ዩናይትድ ስቴትስ, ብራዚል, አርጀንቲና, ሕንድ, ፓኪስታን እና ታይላንድ ውስጥ ፕሮጀክቶች በመቶዎች የሚቆጠሩ አከናውነዋል.
መበል 11 ዙር ትሮፒካል ኣሚሳ ቦንጎ፣ ብሉጽ ኣፍሪቃ ተቐዳዳምይ ብሽክለታ ኤርትራዊ ዳኒኤል ተኽለሃማኖት ተመሪቑ ብሰኑይ 18 ጥሪ ድሕሪ ምብጋሱ፣ ሸውዓተ መድረኻት ዝሓቖፈ 777 ኪሎሜተር ብምሽፋን ኣብ ሓደ ካብ ዙርያታቱ’ውን መሬት ካሜሩን ክስንጥቕ ምዃኑ ተፈሊጡ ኣሎ
ኣብዚ ብማሕበር ቅድድም ብሽክለታ ዓለም ናይ 2.1 ደረጃ ዘለዎን ኣብ ኣፍሪቃ ካብ ዝስራዕ ቅድድማት ከኣ ብዕብየቱ ቀዳማይ ደረጃ ዝሃዘን ዙር ትሮፒካል ኣሚሳ ቦንጎ፣ ብቕዓተን ዝመስከራ ኤርትራ እትርከበን 14 ጋንታታት ንሓደ ሰሙን ከቢድ ጥምጥም ካከይዳሉ’የን።
በአካል ጉዳት (ለማንኛውም አቋም ተስማሚ) ፡፡ ባክ ሲ ፣ ቢቲ አይቲ በአስተዳደሩ ውስጥ: - የፕሮግራም ተንታኝ እና የጌጣጌጥ ሲኤንፒ ፣ ኮሚሽን ያልሆነ ኮሚሽን
የህዝብ ተወካዮች ምክር ቤት ሃሙስ ሰኔ 28/2010 ዓ.ም ባካሄደው ስብሰባ አርበኖች ግንቦት 7፣ ኦነግና ኦብነግን ከዚህ ቀደም አሸባሪ ድርጅቶች ናቸው በሚል የአገዛዝ ሥርዓት የፈረጀውን ፍረጃ የሕዝብ ተወካዮች ምክር ቤት ማንሳቱ የሚበረታታና የሚደነቅ ውሳኔ ነው፡፡
ሰማያዊ ፓርቲ ይህንን የምክር ቤቱን ውሳኔ አስቀድሞም ቢሆን ድርጅቶቹ የነጻነትና የዲሞክራሲ ታጋዮች መሆናቸውን በመገንዘብ ጥያቄዎቻቸውን በሰላማዊ መንገድ ለማስተናገድ የሚያስችል መድረክ ይፈጥር ሲል የነበረ በመሆኑ፤ ምክር ቤቱ አሁን ከጊዜ ቆይታና በዚህ ፍረጃ ምክንያት በርካታ ዜጎቻችን ከተሰቃዩ እና መሰዋዕት ከሆኑ በኋላ ፍረጃውን ወደማንሳት ውሳኔ በመምጣቱ ሰማያዊ ፓርቲ የሚያደንቅ ቢሆንም በዚህም ምክንያት ለተፈጠረው ቀወስ የታሪክ ተጠያቂዎች መኖራቸው ፓርቲያችን ያምናል፡፡ ይህ በእንዲህ እናደለ የተላለፈው ወሳኔ በኢትዮጵያ ውስጥ ለተጀመረው የለውጥ ጉዞ ትልቅ ድርሻ እንደሚኖረው ሰማያዊ ፓርቲ እምነቱ የጸና ነው፡፡
የኦሮሞ ህዝብን ሰብዓዊና ዴሞክራሲዊ መብት ለማረጋገጥ ኦነግ እጅግ መራር ትግል ሲያካሂድ እንደቆየ ሰማያዊ ፓርቲ ይገነዘባል፡፡ በተመሳሳይ ኦብነግ የሶማሌ ኢትዮጵያውያን ዜጎች መብታቸው አንዲከበር ከአብራኩ የወጡ ልጆቹ ዲሞክራሲን ለማስፈንና እንደሌሎች ወንድሞቹ በሃገራቸው እኩል ተጠቃሚነታቸውን ለማረጋገጥ ከፍተኛ ዋጋ ሲከፍሉ እንደቆዩ በገሀድ የሚታይ ሀቅ ነው፡፡ ምርጫ 97ን ተከትሎ የአገዛዙ ሥርዓት የህዝብን ድምጽ በመቀማት ሰብዓዊና ዴሞክራሲያዊ መብቶችን በእምቢተኝነት በመርገጥ ያሳየውን ጭፍን አምባገነን አገዛዝ፤ ከኢትዮጵያውያን ጫንቃ ላይ ለማውረድሁሉን አቀፍ ትግል በማድረግ የህዝብን ድምጽና ዲሞክራሲያዊ መብት እናስመልሳለን በማለት አርበኞች ግንቦት 7 ተመስርቶ ላለፉት 10 ዓመታት ትግል ሲያካሂድ መቆየቱ ይታወቃል፡፡
ሰማያዊ ፓርቲ እነዚህ ድርጅቶች ለነጻነት ሲያደርጓቸው የነበሩት ትግሎች፤የአገዛዙ ሥርዓት በሰላማዊ ትግል ለመፎካከር ያደርጉት የነበረውን ቀና አካሄድ መዝጋቱ አማራጫቸው አድርገው ወደ ትጥቅ ትግል እንዲገቡ እንዳደረጋቸው ፓርቲያችን ያምናል፡፡ ይህ አማራጭ የዜጎችን ህይወት፣ ንብረት የሚያወድምና አሸናፊ ተሸናፊ በሌለው በወንድማማቾች መካከል የሚካሄድ ደም መፋሰስ ውስጥ ከቶን የነበረ አሳዛኝ የታሪካችን ምእራፍ ነው፡፡
በጠቅላይ ሚኒስቴር ዶ/ር አብይ አህመድ የሚመራው መንግስት ይሄንን አሳዛኝ የታሪካችን ምዕራፍ ለመዝጋት እና የሃሳብ ብዝሃነትን የምታስተናግድ አገር እውን ለማድረግ በተለያዩ የፖለቲካ መስመር ተደራጅተው ሲታገሉ ለነበሩትን የፖለቲካ ተዋናዮች ጥሪ ማቅረባቸው የምንደግፈው ትልቅ ጉዳይ ነው፡፡ ሆኖም እነዚህን ድርጅቶች ሆነ በተለያየ አካባቢ መብቶቻቸውን ለማስከበር ትጥቅ አንግበው በዱር በገደሉ የሚዋደቁት ዜጎቻችን፤ ለዚህ ያበቃቸው መሰረታዊ የሰብዓዊና የዲሞክራሲ ጥያቄ እውን ለማድረግ የሰው ሃይል፣ ትጥቅና ስንቅ አደራጅተው እየተንቀሳቀሱ የነበረ፤ እንደ ዜጋ ለዲሞክራሲ መስፈን መስዋዕት ለመሆን የተዘጋጁና ከቤት ንብረታቸው ተለይተው የነበሩ መሆናቸውን ሰማያዊ ፓርቲ ይገነዘባል፡፡
እነዚህ ድርጅቶችም ሆነ ሌሎች ቀድመው በሰላማዊ መንገድ ሲታገሉ የቆዩ የፖለቲካ ፓርቲዎች እንቅስቃሴያቸውን አፍኖ የነበረው የተለያዩ ህገ መንግስቱ ድንጋጌዎች፤ የሲቪክ መብት ፣የመደራጀትና የሰብአዊ መብት መከበርን የሚጻረሩ አዋጆች እንዲሁም ተቋማት ነጻ፣ ገለልተኛ እና ፍትሃዊ መሆናቸውን ማረጋገጥ የሚያስችል እርምጃ በቀጣይ በተጨባጭ ማከናወን ካልተቻለ ለዲሞክራሲ ትግሉ ” እንዳያማህ ጥራው እንዳይበላ ግፋው” እንዳይሆን ትልቅ ስጋት እዳለው ሰማያዊ ፓርቲ ሳይገልጽ አያልፍም፡፡
ሰማያዊ ፓርቲ በተለይ በሕብረብሔራዊ አስተሳሰብና በሰላማዊ ትግል የሚታገሉ ድርጅቶች ጋር አብሮ ከመስራት ጀምሮ እስከ መዋሃድ የሚደርስ እርምጃ ለማከናወን ፈቃደኛ እንደሆነ ከዚህ ቀደም በስራ አስፈጻሚና በምክር ቤት ደረጃ በተሰጡ ተደጋጋሚ መግለጫዎች ላይ አቋሙን ግልጽ አድርጓል፡፡ አሁንም ከአርበኞች ግንቦት 7 ጋር አብሮ ከመስራት እስከ ውህደት ድረስ ለመስራት ፓርቲያችን ፈቃደኛ በመሆኑ የአርበኞች ግንቦት 7 ድርጅት አመራሮች ጋር በመገናኘት በሰሜን አሜሪካ የሚገኙት የሰማያዊ ፓርቲ ሊቀመንበር ፡-
1ኛ. በኢትዮጵያ ውስጥ የፖለቲካ ምህዳሩን ለማስፋትና ተቋማትን ነጻና ገለልተኛ ማድረግ በሚቻልበት ጉዳይ ላይ ከኢትዮጵያ ህዝብ እና ከጠቅላይ ሚኒስቴር ዶ/ር አብይ አህመድ ከሚመራው መንግስት ጋርመነጋገር በሚቻልበት መንገድ ላይ፤
2ኛ. ሁሉም በትጥቅ ትግል ላይ የነበሩ የተለያዩ ድርጅቶች ሰራዊቶቻቸውን ሳይበትኑ ሃገርን መጥቀም የሚችሉ ዜጎች የሚሆኑበትን እና እንደፍላጎታቸው የኢትዮጵያ ሠራዊት አባል ሆነው በሚቀጥሉበት ሁኔታ ላይ ፤
3ኛ. የዜጎች ሁለንተናዊ በሆነ መልኩ ሰብዓዊና ዴሞክራሲያዊ መብቶቻቸውን በእኩልነትና በተቋም ታግዞ ማስከበር የሚችል፣ የህዝብን አብሮ የመኖርና የመተማመን መንፈስ የሚያጎለብት እና ከጎረቤት አገራት ጋር በመተሳሰብ በጉርብትና መንፈስ ሊያኖረን የሚችል የዜጎች ተሳትፎ በነጻነት የሚያሳትፍ ህገ መንግስት ተዘጋጅቶ እውን በሚሆንበት ሁኔታ ላይ በዋነኝነት እንዲወያይ የሰማያዊ ፓርቲ ስራ አስፈጻሚ ወስኗል፡፡
በመሆኑም ይሄንን ውይይት ስኬታማ እንዲሆን ለማድረግ ከዚህ ቀደም ከሌች የፖለቲካ ድርጅቶች ጋር በጋራ እንድንሰራ ከፍተኛ ጥረት ሲያደርግ የነበረው የሰሜን አሜሪካ ሸንጎ አሁንም ይሄንን ቅን አካሄዱንና እሳቦቱን በመጠቀም ፓርቲያችን ከአርበኞች ግንቦት 7 ድርጅት ጋር ለመስራት የሚያደርገውን ከፍተኛ ፍላጎትና ጥረት እንደ ከዚህቀደሙ ሁሉ ከፍተኛ ሚናውን እንደሚጫወት የሰማያዊ ፓርቲ እምነት ነው፡፡
ይህ በእንዲህ እንዳለ በኢትዮጵያ እና በኤርትራ መካከል የተደረሰው የሰላም ስምምነት ሰማያዊ ፓርቲ አጥብቆ የሚደገፍ ከመሆኑ በተጨማሪ፤ የኢትዮ-ኤርትራ ሁኔታ በዘላቂነት የሁለቱ አገሮችና እና ሕዝቦችን ማህበራዊ ፣ኢኮኖሚያዊ እንዲሁም ፖለቲካዊ መስተጋብር በይብልጥ የተሳለጠ እንዲሆን እና የሁለቱ አገሮች የጋር ጥቅም ለመጠበቅ በሚደረገው ሁሉን አቀፍ ጥረት እና እንቅስቃሴ ሰማያዊ ፓርቲ የበኩሉን አሰተዋፅኦ ያደርጋል፡፡ በተለይ በሁለቱ ወንድማማች አገሮች መካከል ለ20 ዓመታት የዘለቀው ሰላምም ጦርነትም የሌለበት ሁኔታ በአዲስ ምዕራፍ በመቀየር የኢትዮ-ኤርትራ ወንድማማችንት ለማጠናከር በጠቅላይ ሚኒስቴር ዶ/ር አብይ አህመድ የሚመራው መንግስት የተጫወተው ሚና ሰማያዊ ፓርቲ ያደንቃል ።
ከዚህ ጋር በተያያዘ ለጠቅላይ ሚንስትር ዶ/ር አብይ አህመድ ከላይ በተጠቀሱት እና በሌሎች ወቅታዊ አንገብጋቢ የሀገራችን ጉዳዮች ላይ ሰማያዊ ፓርቲ ለጠቅላይ ሚንስትር ቢሮ ደብዳቤ በማስገባት በውይይት የሀገራችንን ችግር ለመፍታት የበኩሉን በጎ አስተዋጽኦ ለማድረግ ዝግጁነቱን እየገለጸ ወደፊቱ በደብዳቤውና በውይይቱ ፣ ዙሪያ የደረስንበትን ዝርዝር መግለጫ ለህዝብ ይፋ እናደርጋለን፡፡
በመጨረሻም በኢትዮጵያ ውስጥ የተጀመረው ለውጥ ስኬታማ የሚሆነው በዜጎች የሰከነ እና ዘመን ተሸጋሪ በሆኑ አስተሳሰቦች ላይ ሲመረኮዝ ብቻ እንደሆነ ሰማያዊ ፓርቲ ይገነዘባል፡፡ ስለሆነም ለጊዜያዊ ስልጣን ማጣት አልያም ዝና እና ሃብት ተብሎ ትልቅ የሆነውን ዜጎችን በእኩልነት የሚኖሩባት አለኝታ የምትሆን ሃገራችንን በጋራ በመገንባት ፋንታ ” እኔ ከሞትኩ ሰርዶ አይብቀል ” እንደሚለው ብሂል ወደ እኩይ መንገድ ተመለስን እንዳንገባ ሃገራዊ ጥሪውን ሰማያዊ ፓርቲ በድጋሚ ለማቅረብ ይወዳል፡፡
ሰሞኑንን አገር ተጨንቃ ከርማለች። ዶክተር አብይ ወደ መሪነት ከመጡበት ጊዜ አንስቶ የህዝብ ቀልብና ልብ የሳቡና በአገሪቱ ታሪክ በህዝብ ድምጽ ሳይመረጡ ” መሪያችን” የተባሉ መሆናቸው ነው የጭንቀቱ መነሻ። አብይ መሪ ከሆኑበት እለት ጀምሮ አርፈው አያውቁም። አገሪቱ የተነከረችበትን ጣጣ ለመጥረግ እላይ ታች ሲሉ ፊታቸው ገርጥቶ፣ አይናቸው ፈዞ፣ ሰውነታቸው ተዳክሞና ዝሎም ቢሆን አያርፉም። የዛኑ ያህል ቅር የተሰኙ እሳቸውን ለማጥፋት የሚሮጡ መኖራቸው ድብቅ አልነበረም። በዚሁ ስጋት መነሻ በሄዱበት መድረክ ሁሉ ስለደህንነታቸው መጠየቃቸውና መወያየት የተለመደ ሆኗል፣ በጓዳቸው የሚጸልዩላቸው ጥቂት አይደሉም።
ሕዝብ ድጋፉን ሊሰጣቸው ወዶና ፈቅዶ መስቀል አደባባይ በወጣበት ቀን እስካሁን ማንነታቸው በይፋ ያልተገለጸና ብህግ ወንጀለኛ ያልተባሉ ቦንብ በማፈንዳት ሊያጠፏቸው ሞከሩ። እሳቸው ግን ይህ ሳይበግራቸው የሳቸውን እጣ የተጎነጩትን ወገኖቻቸውን ቀድመው በመሮጥ ጎበኙ፣ ደም ሰጡ። ለውጥ አራማጅን እንጂ ለውጥን መግደል እንደማይቻል አጠንክረው ተናገሩ። ለአገር መሞት ክብር እንደሚሆናቸው በሙላት አወጁ። ነገር ሲሞት የማይገባቸው ሲሉ እሳቸውን በማስገደል ነገር ለመለወጥ የሚታትሩትን ወደ ፍቅር መንገድ እንዲመለሱ መከሩ። ተማጸኑ።
ወደ አሜሪካ ሄደው አድካሚ ጉዞና እጅግ የሚያስደንቅ ተግባር ፈጽመው ስደተኛውን ፓትሪያርክ ይዘው አገር ቤት በደስታ ሲመለሱ በአውሮፕላን ውስጥ መቆየታቸውና ቶሎ እንዲወርዱ አለመደረጉ በርካቶች ከሰሞኑ መጥፋታቸው ጋር አያይዘውት ከርመዋል። በድካምና በእረፍት ማጣት ምክንያት ምን አልባትም ሃኪሞቻቸው ምክር ለግሰዋቸው አርፈው ሊሆን ይችላል የሚል ግምት የሰጡም ጥቂት አይደሉም። ምክንያቱም ተከታታይ ረዥም በረራዎች፣ስብሰባ፣ ጥያቄና መልስ፣ ሽምግልና፣ ውይይት፣ …. በወጉ እርፍት ስለጡ።
የተለያዩ ግምቶች ቢኖሩም ከግል ጠባቂዎቻቸው መካከል አንዱ ሸጣናዊ ሃሳብ አስቦ በሌሎች አጃቢዎቻቸው ጥረት መትረፋቸው ሚስጥር ሰማን ያሉ ቢያትቱም ሃተታው ወሃ የሚያነሳ አልሆነም። በእርግጥ አውሮፕላን ውስጥ ቢቆዩም ሲወርዱ መግለጫ መስጠታቸው በሰውነታቸው ላይ እክል ላለመድረሱ አመላካች በመሆኑ ወሬው ሚዛን የሚደፋ አልሆነም። ግን ብዥታው የእሳቸውን በሞገስ መመለስ ለሚጥብቁ ወገኖች የቀጥታ ስርጭት አንጻር አሉባልታ ሆኖ የሚጣል ግን አልነበረም።
” እሳቸው ስራ ላይ ናቸው” በሚል ጉዳዩን አቀዛቅዘው ያዩት እንዳሉት ከትናንት በስቲያ የውጭ አገር እንግዶችን ሲያስተናግዱና ወጣቶችን ለበጎ ፈቃድ ተግባር ሲያሰናብቱ መታየታቸው ለወዳጆቻቸው ሁሉ እረፍት የሰጠ ጉዳይ ሆነ። ያም ሆኖ ግን በጅግጅጋ በደረሰው አሰቃቂ ወንጀል እንደተለመደው በሚዲያ ቀርበው ምንም ዓለማለታቸው አሁንም ሃሳቡና ጭንቀቱን ግን አላራገፈውም።በዛሬው ቀን ከሳዑዲ ባለልጣኖች ጋር መገናኘታቸው ይበልጥ እርፍት የሰጠ ጉዳይ ሆነ። ከዜናው በላይ የሳቸው ደህንነት መሰማቱ ገነነ፤ ይህም ሆኖ ግን የወዳጆቻቸው ልብና ቀልብ ” መሪዬ የት ከረመ፣ ምን ሆኖ ነበር፣ ቢያንስ የጅግጅጋው ጉዳይ እረፍት የሚነሳው አይሆንም፣ ከጀርባ አንድ ነገር አለ” የሚለውን ጭንቀት ሊያስወግድ አልቻለም።
በኖርዌይ የሚኖሩ አንድ ስማቸው እንዳይገለጽ የጠየቁ ሰው ” ወንድማችን ውጭ አገር ህክምና ላይ እንደነበር ሰምቻለሁ” ሲሉ ይህን ካተምነው በሁዋላ ገልጽዋል። ምክንያቱንና መረጃውን እንዴት እንዳገናኙት ግን አላብራሩም።
አሁን መጨረሻ ላይ በጽህፈት ቤታቸው ሃላፊ አቶ ፍጹም አረጋ ስም የሚከተለው መረጃ ተሰራጭቷል። የአቶ ፍጹም አረጋ የፌስ ቡክ ገጽ ሌላ ቢሆንም መረጃውን ያሰራጨው ሰው ከሚሰጣቸው እጅግ ስሜት የሚሰርቁ ፍንጮች አንጻር መረጃውን እንደመረጃ አትመነዋል። መረጃው አብይ አህመድ ቦሌ እንዳረፉ ለምን ወዲያው ከአውሮፕላን አልወጡም በሚለው ጉዳይ ላይ የሚንተራስ ሲሆን በኦፊሳል ድጋፍም ሆነ ተቃውሞ አልቀረበበትም። አንባቢያን መርምሩት
በእለቱ እንደሚታወቀዉ ብዙዋቻችንም በ ሚዲያ እንዳየነዉ ከ ፓትሪያርኩ አቡነ መርቆሪዮስ ጋር በአንድ አዉሮፕላን እየተጫወቱ እየተወያዩ ነበር የመጡት ፡፡ ይሁን እንጂ አዲስ አበባ ኢንተርናሽናል ኤርፖርት ሲደርሱ የደህንነት ሰዋች ጥርጣሬ ያድርባቸዉና ዉስጥ ሳይወጡ እንዲቆዩ ያደርጋሉ ፡፡ ሁላችንም በእለቱ በ ETV በቀጥታ እንደተመለከትነዉ አዉሮኘላኑ ቆሞ ለሰአታት ሳይወርዱ ቆይተዋል ፡፡
በመሀልም በ ETV ሰበር ብለዉ ሊያቀርቡት ብለዉ ከላይ በመጣ ትዕዛዝ ወዲያዉ ትተዉታል ፡፡ በዕለቱ ፖትሪያሪኩን ሊቀበሉ ከመጡ አንዲት መነኩሴ የሚመስሉ ሴት ቦንብ ይዘዉ መገኘታቸዉ ነበር ለዚህ ሁሉ ምክንያት የሆነው፡፡ በእርግጥም ፖሊስ እያጣራዉ ያለ ነገር ቢሆንም ቦንቡ ለአብይ ይሁን ለጳጳሶቹ በዉል አልታወቀም ፡፡ በእርግጥ ስለ “መነኩሴዋ” የተባለ ነገር ባይኖርም ከሌላ ክፍለ ሀገር በ TRANSIT እንደገቡ ተረጋግጧል፡፡ ሴትየዋ ከተያዙ በኋላ በከፍተኛ ጥንቃቄ አብይ ወደ ዉስጥ እንዲገባ ተደርጓል ፡፡
ቀጥሎም ምንም እንኳን የጀግና ስራ ሰርቶ ቢመጣም በኢንጅነር ሞት ልቡ ተሰብሮ ነበር ፡፡ አዲስ አበባም እንደገባም ወደ ስመኘዉ ቤት የመሔድ እቅድ ነበረዉ። ይሄ ያልታሰበ ገጠመኝ ግን ከሁሉ ከለከለዉ ፡፡ በመሀል ካልሄድኩ እያለ ሲያስቸግር እነ ኦቦ ለማ እና ሚስቱ ልመና ነዉ የቀረዉ ፡፡ ያዉ ያልተሳካላቸዉ ዘረኞች እዛም እንደሚሄድ ገምተዉ በለቅሶ ቤት ሌላ ለቅሶ ቢፈጥሩስ፤ እና ይሄ ሳምንት ለዶክተር ከባድ ነበረ ይሄም ሳይረጋጋ በሶማሊ ክልል ደሞ ብዙ ሰዉ ተገደለ። ቤተክርስቲያናት ተቃጠሉ። ታዲያ አስቡት በምን አይነት ስብራት ዉስጥ እንደሚገኝ ???
“ወዳጆቼ መነኩሴ የተባሉት ሴት በእርግጥ ምንኩስነታቸዉ አልተረጋገጠም ይሁን እንጂ በቦታዉ የነበሩት ሰዋች አብዛኛዎቹ ከቤተክርስቲያን ፓትሪያሪኩን እንዲቀበሉ የተመረጡ ስለነበሩና እኚህም ሴት በመሀል በመገኘታቸዉ የተነሳ ጥርጣሬ ነዉ ፡፡ የማንንም ሃይማኖት ለመንካት አይደለም “
ኣብ ትግራይ ድሕሪ ዝካየድ ዘሎ ኵናት ብወገን ኤርትራ ዝካየድ ዘሎ ወትሃደራዊ ምሽብሻባትን ኣብ ልዕሊ ህዝቢ ኤርትራ ከቢድ ሳቕሎት ፈጢርሉ ኣብ ዘሎ እዋን፣ ትማሊ ሰንበት 08 ሕዳር፣ ኣብ ሰዓታት ናይ ንግሆ፣ ኣብ ኣስመራ፣ ቤት ክርስትያን እንዳ ማርያም ንምህላለ ዝተኣኻኸባ ኣዴታት፣ ብፖሊስ ከምዝተበተና ምንጭታት ሓቢሮም።
እንተኾነል፣ ኣብ ኤርትራ ካብ ስግኣት ኮረና ቫይረስ ንላዕሊ፣ ወራር ዕስለ ኣንበጣን ኣብ ትግራይ ዝካየድ ዘሎ ኵናት ናብ ኤርትራ ከይግንፍልን ዝዓበየ ናይዚ እዋን’ዚ ስግኣት ኮይኑ ኣሎ።
ይኹን’ምበር፣ ኣብዚ እዋን’ዚ ናብ ኵናት ኣትዩ ዝመወት መንእሰያት ንኸይህሉ፣ ህዝቢ ኤርትራ፣ ካብ ዝሓለፍ ኵናት ተማሂሩ ክነቕሓሉን ብግሁድ ክቃወሞን ዝተፈላለዩ ኤርትራውያን ውድባትን ማሕበራትን ነጠፍተኛታትን መልእኽታቶም ምትሕልላፍ ይቕጽሉ ኣለዉ።
የዚህ ጽሁፍ አቢይ አላማ በየዕለቱ በሚገጥሙን ጉዳዮች ማለትም፣ ስለታመሙ ሰዎች፣ በእስር ስላሉ ሰዎች፣ ስለ መሪዎች፣ ስለ ቤተ ክርስቲያን፣ ስለ አገር፣ ስለ አገልግሎት፣ ወዘተ አንዱ ለሌላው ወደ ፈጣሪው የሚያደርሰው የምልጃ ጸሎት፣ ክርስቶስ ለእኛ ባደረገው የማማለድ ሥራ ላይ ጥላውን እንዳያጠላበት ጥንቃቄ እንድናደርግ ለማሳሰብ ነው፡፡ እነደነዚህ አይነቶቹ – አንዱ ስለ ሌላው የሚጸልየው ጸሎት – ክርስቶስ ለእኛ ከፈጸመው የምልጃ አገልግሎት ጋር ምንም ዝምድና እንደሌለው ማሳሰብና እነዚህ ሁለት ነገሮች ሊነጻጸሩም ጭምር እንደማይገባ ማሳየት፣ የማንም ሰው የጸሎት ምልጃ የክርስቶስን የመስቀል ላይ ምልጃ ሊተካው እንደማይችል መግለጽ፣ እንዳውም አንዳችን ለአንዳችን የመጸለይ (የመማለድ) ፈቃድን ያገኘነው በክርስቶስ የምልጃ ሥራ ከእግዚአብሔር ጋር ስለታረቅንና ከተቆጣን ፈጣሪ ጋር ሰላም ስለፈጠርን መሆኑን ማስገንዘብ የዚህ ጽሁፍ ዋነኛ ጉዳዮች ናቸው፡፡ ይህንን አሳብ ለመገንዘብ ይረዳን ዘንድ ከችግሩ መነሻ ማለትም ከሰው ልጅ የውድቀት ታሪክ እንነሳና ጉዳዩን በጥልቀት እንመልከት፡፡
የሰው ልጅ፣ አጽናፈ አለሙ፣ የምድር አራዊት፣ የሰማይ ወፎች፣ የባሕር ዓሶች ከተፈጠሩ በኋላ በፈጣሪው አምሳል በስድስተኛው ቀን የተፈጠረ ልዩ ፍጥረት ነው፡፡ ከእርሱ ቀድሞ የተፈጠሩትን ይገዛና ያስተዳድር ዘንድ ሃላፊነት ጭምር የተሰጠው ይህ ሰው፣ ይኖርበት ከነበረው ዔደን ገነት የአንዲቷን ዛፍ ፍሬ እንዳይበላ ከፈጣሪው ትእዛዝ ተሰጠው፡፡ በፈጣሪው ላይ መታመን ያልፈለገው የሰው ልጅ በትዕቢት ከፍሬዋ ቀጥፎ በላ፡፡ ከፍሬዋ በበላህ ጊዜ ሞትን ትሞታለህ ያለው አምላክም ጻድቅ ፈራጅ እንደ መሆኑ፣ የጽድቅ ብያኔውን በራሱ ላይ ተደግፎ ለመኖር በወሰነው በዚህ የሰው ልጅ ላይ አስተላለፈ፡፡ ከብያኔዎቹ መካከል አንዱ እንዲህ ይነበባል ፡- “… የሚስትህን ቃል ሰምተሃልና፣ ከእርሱ እንዳትበላ ካዘዝሁህ ዛፍም በልተሃልና፣ ምድር ካንተ የተነሳ የተረገመች ትሁን፤…” (ዘፍ. 3፡17)፡፡
የሰውና የፈጣሪ ጠብ እንግዲህ ከዚህ መጥፎ ጊዜ ይጀምራል፡፡ ከዚህች ቀንና ሰዓት ጀምሮ ሰውና ፈጣሪው ጥለኞች ሆኑ፡፡ እግዚአብሔር ለሰው ልጅ ያዘጋጀውም መልካም ሃሳብ በሰይጣን ፈታኝነት፣ በሰው ልጅ ተባባሪነት እንቅፋት ገጠመው፡፡ አግዚአብሔር ሕግ ሰጠ፣ የሰው ልጅ ተላለፈው፣ ፈጣሪም የጽድቅ ፍርድ አስተላለፈ፡፡ ይህም ፍርድ ሞት ይባላል፡፡ የሰው ልጅ በሞት ፍርሃት ውስጥ እየማቀቀ ለበርካታ አመታት በምድር ላይ የስቃይ ኑሮ መግፋት ጀመረ፡፡
ይህን ፍርድ ያስተላለፈው አምላክ ጻድቅ ብቻ ሳይሆን የፍቅር አምላክ በመሆኑ፣ ከእስትንፋሱ የተካፈለው ሰው በምድር ላይ ሲሰቃይ ማየት አላስቻለውም፡፡ በዚህም ምክኒያት ጻድቅ ፈራጅነቱንና የፍቅር አምላክነቱን አዋህዶ የሚያሳይ የድነት (የደኅንነት) መንገድ ለሰው ልጅ አዘጋጀ፡፡ ይህ የድነት መንገድ፣ ጽንፍ የሚመስሉትን የአምላክ ሁለት ባሕሪያት (ፍርድና ምሕረት) በአንድ መስመር ያገናኘ አስገራሚ ክስተት ነበር፡፡ እግዚአብሔር በሰው ዘር ሁሉ ላይ ያሳለፈው ሊታጠፍ የማይችል የሞት ፍርድ ሳይቀለበስ፣ የሰው ልጅ ከተቆጣው አምላኩ ጋር ታረቀ፡፡ የአገራችን የእምነት ሊቃውንት ይህንን ሁኔታ ግሩም በሆነ መንገድ እንዲህ በማለት ይገልጹታል፡፡ «እግዚአብሔር ሰውን ከፈጠረበት ጥበቡ ይልቅ ያዳነበት ጥበቡ ተጠበበች”፡፡ የዚህ አስገራሚ ትዓይንት ጀማሪ፣ ማእከሉ እና ፈጻሚው ደግሞ ምንም በደል ያልተገኘበት ኢየሱስ ነበር፡፡ እግዚአብሔር በሰው ልጅ ላይ የተቆጣውን ቁጣ በኢየሱስ ላይ አሳረፈው፤ ፍርዱን አሳየ፡፡ ኢየሱስ ስለ ኃጢአተኞቹ ስለ እኛ ሞተ፡፡ በእርሱም ምክኒያት የሰው ልጅ ምኅረትን ተቀበለ፡፡ ከፈጣሪውም የፍርድ ቁጣ ተረፈ (ሮሜ. 5፡9)፡፡
የብሉይና የሐዲስ ኪዳናት ቅዱሳት መጻሕፍት አስኳልና መሰረታዊ ጭብጥም ይኸው ታላቅ ሥራ ነው፡፡ ብሉይ ኪዳን የሐዲሱ ኪዳን ጥላ/ምሳሌ (ዕብ. 10፡1) እንደ መሆኑ፣ በዚህ ዘመን ውስጥ የሰው ልጅ የድነት መሰረት የሆነው (1ቆሮ. 3፡10-11) ክርስቶስ ዘመኑ ደርሶ በሰው ልጅ ታሪክ ውስጥ እስኪመጣ ድረስ፣ በታላቅ ምጥ ውስጥ ነበር፡፡ በብሉይ ኪዳን የሰው ልጅ ጥላ የነበረውንና ፍጹም ሊያደርገው የማይችለውን የእርቅ ሥርዓት (ዕብ. 9፡9፣10) እየፈጸመ ከአምላኩ ጋር ሊያስታርቀው የሚችለውን ፍጹሙን የድንነት ተስፋ መጠበቅ ጀመረ፡፡ አንዳንዶች ይህን ተስፋ በሩቅ ተሳለሙት (ዕብ. 11፡13፣ 11፡49፣40)፤ ሊሎች ደግሞ ይህን ተስፋ በአይናቸው አዩት (ሉቃስ 2፡29-32)፡፡ የዚህ ጽሑፍ አንባቢ እርሶ እና እኔ ደግሞ በዚህ የምሕረት ዘመን ውስጥ ለመገኘት የእግዚአብሔር መልካፍ ፈቃድ ሆነ፡፡
የሰው ልጆች ሁሉ ተስፋ የነበረው፣ የዓለሙን ሁሉ ኃጢአት የሚቤዠው፣ ሰውንና እግዚአብሔርን የሚያስታርቀው፣ የተዋረደውንና በውድቀት ከእግዚአብሔር ቁጣ ስር ለሞት የሚጠበቀውን የሰውን ዘር የሚታደገው ብቸኛ አዳኝ እስኪመጣ ድረስ፣ የሰው ልጅ የዚህን ፍጹም ተስፋ ጥላ እየተከተለ አካሉን ናፈቀ፡፡ ጥላው የነበረውን የብሉይ ሥርዓት እየፈጸመ የአካሉን መገለጥ ለግማሽ ምዕተ ዓመት በናፍቁት መጠበቅ ግድ ሆነበት፡፡ ከዚህ በታች ባሉት ጥቂት አንቀጾች ከሰው ውድቀት አንስቶ እስከ መሲሁ መምጣት ድረስ ባለው ግማሽ ምዕተ አመት፣ የሰው ልጅ ከእግዚአብሔር ጋር ተቀባይነት ያለውን ሕብረት ለማድረግ፣ የኃጢአት ሥርየትን ለማግኘትና የምስጋና መሥዋዕት ለማቅረብ ምን ነገሮችን ይፈጽም እንደነበረ አለፍ አለፍ እያልን እናያለን፡፡ ይህ የብሉይ ሥርዓት ሊመጣ ያለው እውነተኛ አካል ጥላ/ምሳሌ እንደሆነ አንባቢ ልብ ይበል (ቆላ. 2፡17)፡፡ በዚህ ስር የምናያቸው ቁም ነገሮች ግልጽ ከሆኑ፣ ኋላ ላይ የምናየው የሐዲስ ኪዳኑ አካል ፍሬ አሳብ ፍንትው ብሎ ይታየናል፡፡
የክህነት አገልግሎት የእስራኤል ሕዝብ በሙሴ መሪነት ከግብጽ ባርነት ከወጣ በኋላ የተጀመረና ለአንድ ሺህ አመታት የዘለቀ ታላቅ አገልግሎት ነው፡፡ እነዚህ የክህነት ሕግጋቶች ለእስራኤል የተሰጡት በሲና ተራራ ላይ ሲሆን (ዘሌ. 7፡38፣ 25፡1፣ 26፡46፣ 27፡34) የአገልግሎቱም አስፈላጊነት እስራኤል የኃጢአት ስርየትን በመቀበል ከርኩሰት ነጻ እንዲሆን ነበር (ዘሌ. 11፡45)፡፡ ይህ የአምልኮ ሥርዓት አንዳንዶች የብሉይ ኪዳን ወንጌል በሚሉት የዘሌዋዊያን መጽሐፍ ላይ በስፋት ሰፍሮ እናገኘዋለን፡፡
ካህን፣ የሰው እንደራሴ በመሆን መባና መሥዋዕት በማቅረብ ሰውን ከእግዚአብሔር ጋር የሚያስታርቅ አገልጋይ ነው፡፡ በሰውና በእግዚአብሔር መካከል በመቆም የሚማልድ ነው፡፡ «ከሰው ተመርጦ ለእግዚአብሔር በሆነው ነገር ሁሉ ስለ ሰው ይሾማል” (ዘጸ. 28፡1፣ ዕብ. 5፡1-4) የሚለው የመጽሐፍ ቅዱስ ጥቅስ የካህናትን አጠራርና ተግባር በግልጽ ያሳያል፡፡ የዘሌዋዊያን መጽሐፍ ጭብጥ ወደ እግዚአብሔር መቅረብ የሚቻለው በመሥዋዕት አማካኝነት ብቻ መሆኑን ያስገነዝባል፡፡ ይህም ምሥዋዕት በእስራኤል የአምልኮ አገልግሎት ውስጥ ትልቅ ስፍራ እንዳለው ጨምሮ ያስገነዝባል፡፡ እስቲ አሁን በአጭሩ የአሮን ክህነት ባሕሪን እንመልከት፡፡
እግዚአብሔር የነገድ ምርጫ ሳያደርግ የእስራኤልን ሕዝብ ባጠቃላይ የእርሱ ካህን የማድረግ ውጥን ቢኖረውም (ዘጸ. 19፡6) ሙሴ በሲና ተራራ ላይ ሕግና ትዕዛዛት የድንጋይም ጽላት ለመቀበል አርባ ቀንና ለሊት ከእግዚአብሔር ጋር የቆየበትን አጋጣሚ በመጠቀም የወርቅ ጥጃ ሰርተው በማምለካቸው ምክንያት ለዚህ ክህነት አገልግሎት የሌዊን ነገድ ብቻ ለመምረጥ ተገደደ፡፡ ከዚህ ነገድ ደግሞ የመቅደሱን ውስጠኛ አገልግሎት ለመፈጸም የተፈቀደለት የአሮን ቤተሰብ ብቻ ነበር (ዘኁ. 3፡10)፡፡
ስለ መሥዋዕቶቹ ስንመልከት ደግሞ፣ በመጀመሪያዎቹ ሰባት የዘሌዋዊያን መጽሐፍ ሃሳብ መሰረት አራት ዋና ዋና መሥዋዕቶች እናያለን፡፡ እነዚህም የሚቃጠል መሥዋዕት፣ የኃጢአት መሥዋዕት፣ የበደል መሥዋዕትና የደኅንነት መሥዋዕት በመባል ይታወቃሉ፡፡
ሊቀ ካህናት 4 ዋና ዋና ተግባራት ሲኖሩት እነዚህም በእግዚአብሔር ፊት የእስራኤል እንደራሴ መሆን (ዘጸ. 28፡17-29)፣ የነቢይነትን አገልግሎት በአግባቡ መወጣት (ዘጸ. 28፡30)፣ ለሕዝቡ ቡራኬ መስጠት (ዘኁ. 6፡22-27)፣ በማስተረያ ቀን ሥርዓቱን መፈጸም እና ለሕዝቡ መጸለይ (1ሳሙ. 12፡23) ናቸው፡፡ የመሥዋዕት አቀራረቡን በተመለከተ ደግሞ ካህናት በየዕለቱ የሚቀርቡ መሥዋዕቶችን የሚያሳርጉ ሲሆኑ፣ በዓመት አንድ ጊዜ ወደ ቅድስተ ቅዱሳን በመግባት መሥዋዕት ማቅረብ የሚፈቀድላቸው ግን ሊቀ ካህናት ብቻ ነበሩ፡፡
ሊቀ ካህኑ በአመት አንድ ጊዜ፣ የማስተስረያ ቀን በመባል በሚታወቀው ልዩ ዕለት፣ ወደ ቅድስተ ቅዱሳን ገብቶ የሚፈጽመው ስርዓት የሚከተለውን ይመስላል፡- አሮን ሊቀ ካህናት ሆኖ ለመሥዋዕትነት ከሚቀርቡት ከሁለቱ ፍየሎች አንዱን «ስለ ሕዝቡ ኃጢአት የሚሰዋውን … ፍየል ያርዳል፤ ደሙንም ወደ መጋረጃው ውስጥ ያመጣዋል በወይፈንም ደም እንዳደረገ በፍየሉ ደም ያደርጋል፤ በመክደኛውም ላይና በመክደኛውም ፊት ይረጨዋል´፡፡ ይህንም ሥርዓት ከፈጸመ በኋላ «ሕያውን ፍየል ያቀርባል፤ አሮንም ሁለቱን እጆቹን በሕያው ፍየል ራስ ላይ የጭናል፤ በላዩም የእስራኤልን ልጆች በደል ሁሉ፣ መተላለፋቸውንም ሁሉ ኃጢአታቸውንም ሁሉ ይናዘዛል፤ በፍየሉም ራስ ላይ ያሸክመዋል፤ በተዘጋጀውም ሰውም እጅ ወደ ምድረ በዳ ይሰድደዋል፡፡ ፍየሉም ኃጢአታቸውን ሁሉ ወደ በረሃ ይሸከማል፤ ፍየሉንም በምድረ በዳ ውስጥ ይለቅቀዋለ” (ዘሌ. 16፡15-22)፡፡ እነዚህ ሁለቱም ፍየሎች በአንድነት በዚህ ቀን የሚሰዉ የኃጢአት መሥዋዕቶች ነበሩ (ዘሌ. 16፡5)፡፡ በመጀመሪያው ፍየል አማካኝነት የእስራኤል ሕዝብ የኃጢአት ቅጣት ሞት መሆኑን ሲገነዘቡ፣ በሁለተኛው ፍየል ደግሞ እንስሳው እነርሱን ተክቶ (ኃጢአታቸው ከእነርሱ ተወስዶ በፍየሉ ላይ እንደሆነ) የኃጢአታቸውን ቅጣት እንደተቀበለ በእርሱም ምክኒያት እነርሱ ከቅጣት ነጻ እንደሆኑ ይገነዘባሉ፡፡ ይህ ሥርዓት የክርስቶስ መሥዋዕትነት ጥላ ሲሆን፣ እኛም ክርስቶስ ኀጢአታችንን በመሸከሙና በመሞቱ ከኃጢአት ቅጣት ነጻ የወጣን መሆናችንን ያበስረናል (1ጴጥ. 2፡24፣ ዕብ. 9፡7፣ 15፡28)፡፡
የዚህ ሰው ክህነት ከአሮን ክህነት ፍጹም የተለየ ነው፡፡ መጽሐፍ ቅዱስ ስለዚህ ካህን የሚናገረው እንግዳ ነገር የትርጓሜ ግርታን መፍጠሩ የተለመደ ስለሆነ እስቲ እነዚህን እንግዳ ቁም ነገሮች እንመልከት፡፡ ስለዚህ ካህን የትውልድ ቁጥር እና ዘመን የእብራዊያን ጸሐፊ ሲተርክ እንዲህ ይላል፡- «አባትና እናት የትውልድም ቁጥር የሉትም፣ ለዘመኑ ጥንት ለሕይወቱም ፍጻሜ የለውም፣ ዳሩ ግን ለዘላለም ካህን ሆኖ ይኖራል፡፡” (ዕብ. 7፡3)፡፡ ይህን ገለጻ ሰውየው መልአክ ነው ወይስ የተለየ ፍጥረት እንድንል ይጋብዘን ይሆናል፡፡
«አባትና እናት የሉትም” ማለት እንዲሁም «ለዘመኑ ጥንት ለሕይወቱም ፍጻሜ የለውም” ሲባል ስለ እርሱ በቀረበው ጽሁፍ ወይም ታሪክ ውስጥ ይህን ጉዳይ አስመልክቶ የተጻፈ ነገር የለም ማለት ነው እንጂ ፍጹም አባትና እናት የሌሉት እንግዳ ፍጥረት ነው ማለት አይደልም፡፡ እነዚህ ነገሮች ሳይጻፉ የቀሩበትም ምክኒያት መንፈስ ቅዱስ መልከ ጼዴቅ ክርስቶስን እንዲመስል በእርሱም የክርስቶስን ስዕል አግኝተን የክርስቶስ ክህነት ለዘላለም እንደሆነ እንድናስተውል ስለ ፈለገ ነው፡፡
በኦሪት ሕግ መሰረት ክህነት የተሰጠው ለአሮን ልጆች ብቻ መሆኑን ከላይ ተመልክተናል፡፡ ትውልዱ በትውልድ መጽሐፍ ያልተገኘ ማንኛውም ሰው እንደ ካህን ሊያገለግል አልቻለም (ዘኁ. 3፡10፣ 8፡19-22)፡፡ ይህ አባባል፣ ክህነት በዘር ተወስኖ የነበር አገልግሎት መሆኑን ያሳየናል፡፡ መልከ ጼድቅ ግን የትውልድ ቁጥር የለውም፡፡ ማለትም ትውልዱ በትውልድ በጽሐፍ አልተገኘም፡፡ ዘሩ ከየት እንደሆነም አልተጻፈም፡፡ በዚህ ምክኒያት ክህነቱ በዘር ላይ አለመመስረቱንና ይህም የእግዚአብሔር ልዩ ጥሪ እንደሆነ ያሳያል፡፡ ስለሆነም የመልከ ጼዴክ ክህነት ከሌዊ ክህነት የተለየ መሆኑን እናያለን፡፡
“ለዘመኑ ጥንት ለሕይወቱም ፍጻሜ የለውም፣ ዳሩ ግን ለዘላለም ካህን ሆኖ ይኖራል”፣ የሚለው አሳብ ደግሞ መልከ ጼዴቅ ስለ ኖረበት አመት ብቻ ሳይሆን ስለ ክህነቱም ዘመን ጭምር ያወራል፡፡ ሌዋዊያን ለአገልግሎታቸው የተወሰነ ዘመን ነበራቸው፡፡ ይህም ከ25 እስከ 50 አመት የሚዘልቅ ሲሆን (ዘኁ. 4፡46-47፣ 8፡24-26) የዚህ እድሜ ስሌት ክህነታቸው የሚጀመርበትና የሚያከትምበት የዘመን ቁጥር መኖሩን ያሳየናል፡፡ክህነታቸው “ለዘላለም” አልነበረም፡፡ መልከ ጼዴቅ ግን ለክህነቱ መጀመሪያና መጨረሻ ስለሌለው፣ “ለዘላለም” ተብሎለታል፡፡ ይህም ማለት ይህ ሰው በእድሜው ዘመን ሁሉ ካህን ሆኖ ኖሯል ማለት ነው፡፡ በሌላ አነጋገር የሌዋዊያን ክህነት መጀመሪያና መጨረሻ የሚታወቅ ሲሆን የመልከ ጼዴቅ ክህነት ግን የሚጀምርበትና የሚጨርስበት ዘመን አልተቆጠረምና “ለዘላለም” ካህን ሆኖ ይኖራል ተብሎለታል፡፡ በነዚህ ምክኒያቶች ለኢየሱስ ክህነት ምሳሌነት የሚያገለግለው የአሮን ክህነት ሳይሆን የመልከ ጼዴቅ ክህነት ነው፡፡ ለምን ቢሉ ኢየሱስ ከይሁዳ ነገድ እንጂ ሌዋዊ አይደለምና፡፡ ክህነቱም ቢሆን እንደ አሮን ልጆች በሞት የተገደበ ሳይሆን ዘላለማዊ ነውና፡፡ ስለዚህ ጉዳይ የዕብራዊያን ጸሃፊ ሲናገር “…አንተ (ክርስቶስ) እንደ መልከ ጼዴቅ ሹመት ለዘላለም ካህን ነህ…” (ዕብ. 7፡17)፤ “እነርሱም (ካህናት) ሞት ስለ ከለከላቸው ካህናት የሆኑት ብዙ ናቸው፤ እርሱ (ኢየሱስ) ግን ለዘላለም የሚኖር ስለ ሆነ የማይለወጥ ክህነት አለው፤ ስለ እነርሱም ሊያማልድ ዘወትር በሕይወት ይኖራልና…” (ዕብ. 7፡23-25) ይላል፡፡
በብሉይ ይቀርቡ የነበሩት መሥዋዕቶች የራሳቸው የሆነ ትርጉም ነበራቸው፡፡ ይህ ትርጉም ደግሞ መሥዋዕቶቹ በራሳቸው ከሚኖራቸው ትርጉም በላቀ፣ ለሐዲስ ኪዳን ዘመን ያላቸው ፋይዳ ጉልህ ነበር፡፡ እነዚህ ጥላ ወይም ምሳሌ የሆኑት የመስዋዕት ሥርዓቶች አካሉ የሆነውን የኢየሱስ አገልግሎት በማሥረዳትና በመግለጥ ረገድ ያላቸው ሚና አስደናቂ ከመሆኑ በተጨማሪ እግዚአብሔር የሰውን ልጅ ለማዳን የተጓዘበትን የጥበብ ጎዳና የሚዘክሩ ናቸው፡፡
እስቲ አሁን የእነዚህን ጥላዊ መሥዋዕቶች ትርጉም ከሐዲስ ኪዳን አካላዊ ፈጻሜ አንጻር በጥቂቱ እንመልከት፡፡ በብሉይ ኪዳን ለመሥዋዕትነት ይቀርብ የነበረው እንስሳ ነውር የሌለበት መሆን ነበረበት (ዘሌ. 1፡3፣ 3፡1)፡፡ የዚህ ጥላ ሥርዓት አካል የሆነው ኢየሱስም እንዲህ እንደነበረ ሐዋሪያው ጴጥሮስ ሲመሰክር ፡- “… ነውርና እድፍ እንደሌለው እንደ በግ ደም በክቡር የክርስቶስ ደም እንደ ተዋጃችሁ ታውቃላችሁ፡፡” ይላል (1ጴጥ. 1፡18-19)፡፡ ሌላው ደግሞ በመሥዋዕቱ ሥርዓት ወቅት የሰው ኃጢአት ወደ መሥዋዕቱ መተላለፍ ነበረበት (ዘሌ. 1፡4፣ 16፡21፣)፡፡ ይህም የሰው ሁሉ ኃጢአት በክርስቶስ ላይ የመሆኑ ምሳሌ ነበር (ኢሳ. 53፡6-12፣ 1ጴጥ. 2፡24፣ 3፡18፣ ዕብ. 9፡28)፡፡ መሥዋዕቱ ደግሞ ያን ኃጢአት በመሸከም ለኃጢአተኛው ምትክ ሆኖ መሞት ነበረበት (ዘፍ. 22፡7-8፣ ዘሌ. 16፡15) የዚህ ምሳሌነቱ ደግሞ ክርስቶስ ለኃጢአተኞች ምትክ ሆኖ እንደሚሞት ለማመልከት ነበር (ኢሳ. 53፡5-6፣ ማር. 10፡45፣ ሮሜ 5፡8፣ 2ቆሮ. 5፡21፣ ገላ. 3፡13፣ ዕብ. 9፡28፣ 1ጴጥ. 3፡18፣ 1ዮሐ. 2፡2፣ 3፡16)፡፡ የዚህ ነገር መጨረሻው የሰውየው መንጻት ነውና፣ ከመሥዋዕቱ የተነሳ የሰውየው ኃጢአት ይደመሰሰ ነበር (ዘሌ. 4፡26፣ 31፡35፣ 16፡21-22፣ መዝ. 51፡1-9፣ ኢሳ. 44፡22፣ ሕዝ. 36፡25)፡፡ ምሳሌነቱም በክርስቶስ ሞት ምክኒያት የሰው በደል እንደሚደመሰስ ማሳየቱ ነው (1ቆሮ. 6፡11፣ ዕብ. 9፡14፣ 1ዮሐ. 1፡7፣ ራዕ. 1፡4-5፣ 7፡14)፡፡
በብሉይ ይቀርቡ በነበሩት የኃጢአት መሥዋዕትና የበደል መሥዋዕት አሳብ መሰረት እንስሳት ሰውን ተክተው ይሞቱ ነበር፡፡ ይህም ማለት የሰውየውን ሞት እነርሱ ሞተው፣ መሞት የሚገባውን ሰው ከኃጢአት ቅጣት ፍርድ ማለትም ሞት ያስመልጡ ነበር ማለት ነው፡፡ ይህ አስደናቂ የመተካት መርህ የክርስቶስን የክርስቶስን የቤዛነት አገልግሎት ለማስረዳት ትልቅ ሥፍራ አለው፡፡ ሐዋሪያው ጴጥሮስ፣ ክርስቶስ በኃጢአታችን ምክኒያት መሞት በሚገባን ሰዎች ምትክ ሆኖ ኃጢአታችንን በመስቀሉ ላይ እንደተሸከመልንና ከሚጠብቀን የሞት ፍርድ እንዳዳነን ሲገልጽ እንዲህ ብሏል፡- “እርሱ (ክርስቶስ) ራሱ በሥጋው ኃጢአታችንን በእንጨት ላይ ተሸከመ” (1ጴጥ. 2፡24)፡፡
በመቀጠል፣ ክቡር የሆነው ኢየሱስ ደም በሰው ልጆች መታረቅ ውስጥ ያለውን ታላቅ ሚና በሚከተሉት ሁለት ጥቅሶች ማሳያነት እንመልከት፡፡ የመጀመሪያው፣ “ደም ሳይፈስ ሥርየት የለም” (ዕብ. 9፡22) የሚል ሲሆን ሁለተኛው ደግሞ፣ “የኮርማዎችና የፍየሎች ደም ኃጢአትን እንዲያስወግድ የማይቻል ነውና” (ዕብ. 10፡4) የሚለው ነው፡፡ የመጀመሪያው ጥቅስ ያለ ምትክ፣ እርቅ አይገኝም፤ ያለ ምትክ ከእግዚአብሔር ቁጣ መሸፈን መከለል አይቻልም የሚለውን ሲያስረዳ ሁለተኛው ደግሞ የብሉዩ ኪዳኑ መሥዋዕት የሐዲስ ኪዳኑ ጥላ ወይም ምሳሌ እንደነበረ ያስረዳል፡፡ በነገራችን ላይ ሥርየት ማለት መሸፈን ማለት እንደሆነ ልብ ይበሉ፡፡ እንግዲህ፣ እግዚአብሔርን የበደለው ሰው ነውና ፍጹም ምትኩም እንስሳ ሳይሆን ሰው ሊሆን ግድ ነው፡፡ ይህም ሰው ደግሞ ፍጹም መስዋዕት እንዲሆን ነውር የሌለበት ሊሆን የግድ ነው፡፡ እንዲህ አይነቱ ሰው ደግሞ አምላክም ሰውም ከሆነው ከኢየሱስ በቀር ማን ሊሆን ይችላል? ስለዚህ ለሰው ደኅንነት ዋጋ የሚኖረው ክቡር የሆነው የክርስቶስ ደም ብቻ ነው፡፡ (1ጴጥ. 1፡18-19)፡፡ ያለ ነውር የሆነ ሰው በዚህ ምድር ላይ ተገኝቶ ቢሆን ኖሮ ይህን የመተካት ሥራ መስራት ስለሚችል አምላክ ሰው መሆን ባላስፈለገው ነበር፡፡ ነገር ግን፣ በምድር ላይ በአዳም ዘር ውስጥ አንድም ጻድቅ ሰው የለም (ሮሜ. 3፡11)፡፡ ከአዳም ውድቀት በኋላ በምድር ላይ ካለ የሰው ዘር ያለ ኃጢአት የተገኘ ክርስቶስ ብቻ ነው፡፡
ክርስቶስ ፋሲካችን ነው (1ቆሮ. 5፡6-7)፡፡ ከ400 አመታት በላይ በግብጽ ባርነት ውስጥ የነበረው የእስራኤል ሕዝብ ከዚህ ባርነት ሲወጣ እግዚአብሔር የተጠቀበመት የመጨረሻው ተአምር በግብጽ አገር ከሰው እስከ እንስሳ ድረስ በኩርን ሁሉ መግደል ነበር (ዘፀ.12፡12)፡፡ «ደሙንም በጉበኑና በሁለቱ መቃኖች ላይ ባየ ጊዜ እግዚአብሔር በደጁ ላይ ያልፋል፣ አጥፊውም ይመታችሁ ዘንድ ወደ ቤታችሁ እንዲገባ አይተውም፡፡” (ዘፀ. 12፡23) «ደሙን ባየሁ ጊዜ ከእናንተ አልፋለሁ፤…” (ዘፀ. 12፡13)፡፡ ይህ ታሪክ ድነት በምትክነት የሚገኝ ስለመሆኑ ጥሩ አስረጅ ነው፡፡ በዚህ ታሪክ ውስጥ የዳኑት ሰዎች ማንምና ምንም ስለሆኑ ሳይሆን የበግ ደም በቤቶቻቸው ላይ ስለ እነሱ ስለታየላቸው ነው፡፡ ይህም ዛሬ ከእግዚአብሔር ቁጣ ሰዎች የሚድኑት የክርስቶስ ደም በእነርሱ ፈንታ በሕይወታቸው ላይ የታየላቸው ሰዎች ብቻ ስለመሆናቸው ግልጽ ምሳሌ ነው፡፡ የበጉ ደም በበር ላይ መረጨት ነበረበት፡፡ እግዚአብሔር ከቁጣው እንዲያርፍ ደሙን ማየት ነበረበት፡፡ ይህ ትዕይንት የክርስቶስ ምሳሌው ስለሆነ (1ቆሮ. 5፡6-7) ለሐዲስ ኪዳን ሕዝቦች ያለው ፋይዳ እንደምን ይገለጣል ከተባለ ምላሹ ዛሬም ለመዳን የሚፈልግ ሰው ሁሉ በክርስቶስ ደም መሸፈን አለበት (1ጴጥ. 1፡1-2፣ 1ዮሐ. 1፡7-9) የሚል ይሆናል፡፡
ክርስቶስ የብሉይ ኪዳን ክህነትና መሥዋዕት ፍጻሚ ነው፡፡ ይህም ለሐዋሪያቱ ምልጃን በማቅረብ (ሉቃስ 22፡31-32)፣ ለደቀ መዛሙርት ሌላ አጽናኝ እንደሚሰጣቸው አብን እንደሚለምን ቃል በመግባት (ዮሐ. 14፡16)፣ ከመያዙ በፊት በሰፊው ለተከታዮቹ በመጸለይ (ዮሐንስ 17) ተገልጧል፡፡ ከዚህ በተጨማሪ ክርስቶስ ለእግዚአብሔር “የማዕዛ ሽታ የሚሆን መባንና መሥዋዕትን አድርጎ” ራሱን አሳልፎ በመስጠት (ኤፌ. 5፡2)፣ በእግዚአብሔር ቀኝ ሆኖ ስለ እኛ በመማለድ (ሮሜ. 8፡34)፤ ጠበቃ በመሆን (1ዮሐ. 2፡1) እና መካከለኛ በመሆን (1ጢሞ. 2፡5) የመልከ ጼዴቅ ክህነት ፍጻሜ መሆኑን አሳይቷል፡፡ እርሱ በመስቀል ላይ ከፈጸመልን ሥራ የተነሳ አሁን ሁላችን በእርሱ ሥራ ወደ አብ “መግባት” አግኝተናል (ኤፌ 2፡18፤ 3፡12)፡፡ በሐዲስ ኪዳን አሳብ መሰረት ክርስቶስ ሊቀ ካህናችን በመሆኑ፣ እኛ ምእመኖቹ ሁላ ደግሞ የእርሱ ካህናት (አገልጋዮች) ሆነናል (ራዕ. 1፡5-6፣ 1ጴጥ. 2፡9)፡፡
መልካምም ይሁን ጎጂ፣ የሰው ልጅ አንዴ የያዘውን አስተሳሰቡን፣ ልማዱንና ወጉን መተው ይቸገራል፡፡ እነዚህ አስተሳሰቦች በአንድ ለሊት የተገነቡ ስላልሆኑ፣ በአንድ ለሊት ሊፈርሱ አይችሉም፡፡ ነጮች አሮጌ ልማዶችን የመሻር አስቸጋሪነትን “Old habits die hard!” በማለት ይገልጻሉ፡፡ ትርጓሜውም አሮጌ ልማዶች በቀላሉ አይሞቱም ማለት ነው፡፡ አንዴ ለዘላለም የሆነው የክርስቶስ ምልጃ፣ ምንም እንኳ በመጽሐፍ ቅዱስም ሆነ በአገራችን የእምነት ትውፊቶች በግልጽ የተነገረ ሥራ ቢሆንም በእኛ አገር ክርስትና አሁንም ድረስ በቀላል ቁጥር በማይገመቱ ምእመናን ዘንድ ተቀባይነት ለማግኝት አልቻለም፤ ወይም ግልጽ አይደልም፡፡ የዚህ ዋነኛ ምክኒያቱ ደግሞ ስለ ጉዳዩ ለማሰብ፣ መጽሐፍ ቅዱስን አስረጅ አድርጎ ከማቅረብ ይልቅ ለሰው አመክንዮ (logic) እና ልማድ ትልቅ ሥፍራ መስጠት እደሆነ የዚህ ጽሑፍ አቅራቢ ያምናል፡፡ ለምሳሌ “እንዴት አምላክ የሆነው ኢየሱስ ያማልዳል?” “ምልጃ የፍጡራን ሥራ መሆን አለበት፡፡” “ከማለደልንም፣ ሊማልድልን የሚችለው በምድር ላይ ሳለ ብቻ መሆን አለበት፡፡” የሚሉቱ ሎጂኮች ለፍጥረታዊ ሰው አስተሳሰብ ተቀባይነት ለማግኘት ቀሊሎች መስለው ሊታዩ ቢችሉም ማራኪ የሆኑ ተፈጥሮአዊ ፕሬሚሶች (መነሻ አሳቦች) ሁሉ ፍጹም ወደሆነው መንፈሳዊ ማጠቃለያ ላይ ሊያደርሱን እንደማይችሉ ልንገነዘብ ይገባል፡፡ እንዳውም ብዙዎቹ የእግዚአብሔር ሥራዎች -መዳናችንን ጨምሮ- ለእኛ ፍጥረታዊ አመክንዮ ግራና ሊቀበሏቸው የሚያስቸግሩ ናቸው (1ቆሮ. 1፡18-21)፡፡ ለዚህ ነው የእግዚአብሔርን ነገር መረዳት ለፍጥረታዊ ሰው ሞኝነት የሚሆው፡፡ “ለፍጥረታዊ ሰው የእግዚአብሔር መንፈስ ነገር ሞኝነት ነውና አይቀበለውም፤ በመንፈስም የሚመረመር ስለሆነ ሊያውቀው አይችልም” (1ቆሮ. 2፡14)፡፡ ስለዚህ በመንፈስ የሚመረመረውን የእግዚአብሔርን አሳብ በራሱ ቃል መሰረት ለማረጋገጥ ከማጥናት ውጪ ከራሳችን አመክንዮና ሐይማኖታዊ ቅናቶች በመነሳት ድምዳሜ ላይ ለመድረስ የምናረገው ማንኛውም ጥረት ውጤቱ አደገኛ ነው፡፡ በአንድ ወቅት የሰማሁትን አንድ የእምነት ንግግር ላካፍላችሁና ይህን ሃሳብ ልቋጭ፡፡ አንድ የእግዚአብሔርን መኖር የማያምን ሰው አንዱን አማኝ እንዲህ ሲል ይጠይቀዋል፡- “እንዴት ዮናስ በታላቅ ዓሳ ሆድ ውስጥ ለ3 ቀንና ለሊት ቆየ ብለህ ማመን ትችላለህ፤ ይህ ከሣይንስ መርሆች አኳያስ እንዴት ያስኬዳል?” ብሎ ቢጠይቀው፣ “ወዳጄ፣ አንተ የቸገረህ ይህን ማመን ቢሆንም እኔ ግን ዓሣ አንበሪው በዮናስ ሆድ ውስጥ ለዚህን ያህል ቀናት ተቀመጠ የሚለው ሃሳብ በመጽሐፍ ቅዱስ ውስጥ ሰፍሮ ባገኘው እንኳ ለማመን አልቸገርም፡፡” አለውና ውይይቱ በዚያው ተጠናቀቀ፡፡ የቱንም ያህል ለአእምሮአችንና ልማዶቻችን ይክበደው እንጂ በመጽሐፍ ቅዱስ ውስጥ የሰፈሩትን ግልጽ አሳቦች መቃወም ፈጽሞ አይገባንም፡፡
ኢየሱስ በመለኮቱ (በአምላክነቱ) ከአብና ከመንፈስ ቅዱስ ጋር እኩል ስለመሆኑ የሚናገሩ በርካታ መጽሐፍ ቅዱሳዊ ጥቅሶች ቢኖሩም ለአብነት የሚከተሉትን ይመልከቱ፡- “… ራሱን ከእግዚአብሔር ጋር አስተካክሎ፡- እግዚአብሔር አባቴ ነው ስላለ፣ ስለዚህ አይሁድ ሊገድሉት … ይፈልጉ ነበር” (ዮሐ. 5፡18)፡፡ “እኔና አብ አንድ ነን” (ዮሐ. 10፡30)፡፡ “… እኔን ያየ አብን አይቷል” (ዮሐ. 14፡9)፡፡ “ለአብ ያለው ሁሉ የእኔ ነው” (ዮሐ. 16፡15)፡፡ “በመጀመሪያ ቃል ነበር፣ ቃልም በእግዚአብሔር ዘንድ ነበር፣ ቃልም እግዚአብሔር ነበር” (ዮሐ. 1፡1)፡፡ “… እርሱ እውነተኛ አምላክና የዘላለም ሕይወት ነው” (1ዮሐ. 5፡20)፡፡
ኢየሱስ ይህን የምልጃ ሥራ በመስራቱ ከአባቱም ሆነ ከመንፈስ ቅዱስ አያንስም፡፡ ለነገሩ፣ በተግባራት ላይ ተመስርተን የተግባሩን ባለቤት ስታተስ (ክብር ወይም ሥልጣን) መመዘንና ደረጃ ማውጣት የሰው ሥርዓት ስለ ሆነ ይህንን እርኩሰት የተሞላበትን ባህላችንንና አስተሳሰባችንን ለፈጣሪ ፍጹም ሥራ ምዘና ሥናውለው ከፍተኛ ጥንቃቂ ማድረግ እንዳለብን መዘንጋት የለብንም፡፡ በዚህም ምክኒያት ነው እግዚአብሔር ወልድ ያለማንም አስገዳጅነት በፈቃዱ በፈጸመው የምልጃ ሥራ ከአባቱ አብ ወይም ከመንፈስ ቅዱስ እንደሚያንስ እንድናስብ የምንገደደው፡፡ እንግዲያው ሥላሴ በስልጣን፣ በገዢነት፣ በአምላክነት፣ ወዘተ አንድ ሲሆኑ በግብር (በስራ) ግን እንደሚለያዩ የሚተርከው የቤተ ክርስቲያን የእምነት አቋም ትርጉሙ ምኑ ላይ ነው? በግብር አንጻር፡- አብ በመውለዱ፣ ወልድ ደግሞ በመወለዱ ምክኒያት አብ ወላጅ ስለሆነ የሚበልጥ፣ ወልድ ደግሞ ልጅ ስለሆነ የሚያንስ እንዳልሆነ መቀበል ካልከበደን፣ ለምን በመስቀሉ ሥራ ላይ በግብር፡- አብ ተማላጅ ወልድ ደግሞ ማላጅ መሆኑን መቀበል ከበደን?
ኢየሱስ በምድር ላይ በሰነበተበት የ3አመት ተኩል ጊዚያት፣ በተለያየ ሁኔታ የምልጃ ሥራን ሰርቷል፡- ሉቃስ 22፡31-32፣ ዮሐ 17፡21፣ ሉቃስ 23፡34፣ ዕብ. 5፡7 – ነገር ግን አሁን በአባቱ ቀኝ በተቀመጠበት ጊዜ ይህ ቆሟል የሚሉ አንዳንድ ሰዎች አሉ፡፡ ይህ አስተያየት የክርስቶስን የክህነት ባሕሪ ጠንቅቆ ካለመረዳት ወይም ከባዶ ቅንዓት የሚመነጭ ነው የሚሆነው፡፡ የክርስቶስ ክህነት እንደ አሮን ሞት የሚከለክለውና የሚቋረጥ አይደለም (ዕብ. 7፡17)፡፡ ሞት ያላስቀረው ሊቀ ካህናችን ስለ ሆነ ስለ እኛ “…ሲያማልድ ዘወትር በሕይወት ይኖራል፡ ስለዚህ ደግሞ በእርሱ ወደ እግዚአብሔር የሚመጡትን ፈጽሞ ሊያድናቸው ይችላል” (ዕብ. 7፡25)፡፡ የኢሱስ ክህነት/ምልጃ ዘላለማዊና የማይለወጥ ክህነት/ምልጃ ነው “… እርሱ (ኢየሱስ) ግን የማይለወጥ ክህነት አለው፤…”፡፡ “… የሞተው ይልቁንም ከሙታን የተነሳው በእግዚአብሔር ቀኝ ያለው ደግሞ ስለ እኛ የሚማልደው ክርስቶስ ኢየሱስ ነው” (ሮሜ. 8፡34)፡፡ ይህ ጥቅስ የክርስቶስ ምልጃ/ክህነት በመሞቱ ምክኒያት ያልተቋረጠ መሆኑን በግልጽ ያሳያል፡፡ ይህ ክህነት በምድር ላይ እያለ ብቻ ሳይሆን ከትንሳኤው በኋላ በአባቱ ቀኝ ተቀምጦም ሳለ አብሮት ያለ የዘላለም ሹመት እንደሆነ ያሳየናል፡፡ “አንተ እንደ መልከ ጼዴቅ ሹመት ለዘላለም ካህን ነህ” (ዕብ. 5፡6) ያለውን ትንቢት መዘንጋት የለብንም፡፡
“ልጆቼ ሆይ ኃጢአትን እንዳታደርጉ ይህንን እጽፍላችኋለሁ፤ ማንም ኃጢአትን ቢያደርግ ከአብ ዘንድ ጠበቃ አለን፤ እርሱም ጻድቅ የሆነ ክርስቶስ ነው” (1ዮሐ. 2፡1) የሚለው ጥቅስ የኢየሱስን የጥብቅና ማዕረግ በጉልህ ያሳያል፡፡ ይህም ጥብቅና ኢየሱስ በምድር ላይ በነበረበት ሰዓት ብቻ ሳይሆን አሁንም ድረስ ወደ እግዚአብሔር ለመቅረብም ሆነ የኃጢአት ይቅርታን ለመቀበል ትምክህት ሊሆነን የሚችል ጠበቃ እርሱ ብቻ እንደሆነ የበስረናል፡፡ ጠበቃ አለን እንጂ ጠበቃ ነበረን አለማለቱን አንባቢ ልብ ይበል፡፡
“እርሱ (ክርስቶስ) … ስለ ኃጢአት አንድን መሥዋዕት ለዘላለም አቅርቦ በእግዚአብሔር ቀኝ …” (ዕብ. 10፡12) ስለ ተቀመጠ ምልጃውም አንዴ ለዘለዓለም የቀረበ የምልጃ/የክህነት ሥራ ስለሆነ ክርስቶስ ዛሬ በምድር ላይ በነበረበት ወቅት እንደነበረው ሥርዓትና እንደ አሮን ክህነት በየአመቱ ወደ ቅድስት መስዋዕት ይዞ መግባት አያስፈልገውም (ዕብ. 9፡25)፡፡ በእግዚአብሔር ቀኝ ሆኖ ስለ እኛ ይማልዳል ማለት በመስቀል ላይ የፈጸመውን ሥራ ይደጋግማል ማለት ሳይሆን በኢየሱስ በኩል ወደ እግዚአብሔር ስንቀርብ እርሱ ስለ እኛ ይታያል ማለት ነው እንጂ፡፡
መዳናችንን/መጽደቃችንን/መታረቃችንን ከዚህ የክርስቶስ የክህነት ሥራ በተለየ መንገድ እንደምናገኝ ማሰብ ወይም ለማግኘት መሞከር የእግዚአብሔርን የማዳን መንገድ ለማሻሻል ከመሞከር ሌላ የተለየ ትርጉም ሊሰጠው አይችልም፡፡ ጽድቅ በሕግ በኩል ከሆነ፣ መዳን በሰው ምልጃ በኩል የሚገኝ ከሆነ፣ ወደ እግዚአብሔር ለመቅረብ ሌላ የተሻለ መንገድ ካለ፣ እንግዲያስ ክርስቶስ በከንቱ ሞተ (ገላ. 2፡21)፡፡
ከአዳም ውድቀት በኋላ፣ ሰውን ከሰው ሳይለይ ሁሉ (ሮሜ. 3፡9-11) በእግዚአብሔር ፊት መቅረብ አይችልም ነበር፡፡ እግዚአብሔር ጻድቅ ስለ ሆነ እርሱ ፊት ሊቀርብ የሚችለው ልክ እንደርሱ ቅዱስ የሆነ ሰው ብቻ ነው፡፡(ማቴ. 5፡48)፡፡ “እንግዲያስ ከሰው ዘር እንደ እርሱ ቅዱስ የሆነ ማን ሊገኝ ይችላል?” የሚል ጥያቄ ያነሱ ይሆናል፡፡ መልሱ በእርግጥ ተችሏል የሚል ነው! ይህም ሰው ኢየሱስ ይባላል፡፡ «የኢየሱስስ እሺ፣ የእኛ ዕጣ ፈንታስ?” የሚሉ ከሆነ የዛም ምላሽ ተገኝቷል፡፡ “እኛ በእርሱ ሆነን (በክርስቶስ ሆነን) የእግዚአብሔር ጸድቅ እንባል ዘንድ ኀጢአት ያላወቀውን እርሱን (ክርስቶስን) ስለ እኛ ኃጢአት አደረገው” (2ቆሮ. 5፡21)፡፡ ይህ አስደናቂ የልውውጥ ሥራ ኃጢአተኞቹን እኛን ጻድቅ፣ ጻድቁን ጌታ ደግሞ ኃጢአት ያደረገ መለኮታዊ ሥራ ነው፡፡ በዚህ ሥራ አመካኝነት (በእርሱ በኩል) ሁላችን እንደ ጻድቅ ወደ እግዚአብሔር ፊት ለመቅረብ ድፍረት አግኝተናል (ዕብ. 10፡19-20፣ ኤፌ. 2፡13፣ 2፡16)፡፡ እንግዲህ ከአዳም ዘር የሆንን ሁላችን ማንንም ከማንም ሳይለይ ኃጢአተኞችና በእግዚአብሔር ፊት ለመቅረብ የማንችል ብነሆንም በክርስቶስ በተደረገልን ቤዛነት፣ በእርሱ ፍጹም ሥራ በኩል ወደ እግዚአብሔር መቅረብም ሆነ መጸለይ እንችላለን፡፡ ወደ እግዚአብሔር የመቅረቢያ ድፍረታችን የለበስነው የኢየሱስ ጽድቅ እንጂ የእኛ መልካም ነገር አይደለም፡፡ በራሴ መልካም ሥራ በኩል ወይም ከእኔ በተሻሉ በምላቸው ሌሎች ሰዎች በኩል ወደ እግዚአብሔር መድረስ እችላለው የምትል ነፍስ ራሷን ከቅዱሱ ኢየሱስ ጋር እያወዳደረች መሆኗን ልትገነዘብና ንስሀ ልትገባ ይገባታል፡፡ ስለዚህ ከእርሱ ሌላ ወደ እግዚአብሔር የምንቀርብባቸው ሌሎች መካከለኞች፣ ሌሎች አማላጆች ፈጽሞ አያስፈልጉንም፡፡
በሐዲስ ኪዳን ቤተ ክርስቲያንን የመምራት፣ የማስተዳደርና ምእመኑን የመመገብ ኃላፊነት የተሰጣቸው መጋቢዎች፣ ጳጳሳት፣ ኤጲስ ቆጶሳት፣ የቤተ ክርስቲያን ሽማግሌዎች፣ ዲያቆናት (ሐዋ. 20፡28፣ 14፡23፣ ፊሊ. 1፡1) ተብለው ስያሜን ከማግኘት ውጪ ከምእመናን በተለየ መልኩ ካህን ወይም ሊቀ ካህን የሚል ሹመት አልተሰጣቸውም፡፡ መጽሐፉ እንደሚል የሐዲስ ኪዳን ብቸኛ ሊቀ ካህን ኢየሱስ ብቻ ሲሆን (ዕብ. 2፡17፣ 9፡6-11) በእርሱ ያመኑ ምእመናን ሁሉ ዘር፣ ቀለም፣ ጾታ፣ የትምህርት ደረጃ ሳይለይ የእርሱ ካህናት ተብለዋል (1ጴጥ. 2፡5-9፣ ራዕ. 5፡10)፡፡ ዛሪም የብሉይ ኪዳን ክህነት ይሰራል ብለው የሚከራከሩ ካሉ፣ እንግዳው ይህም ክህነት ቢሆን ለአሮን ቤተሰብ ብቻ የተሰጠ መሆኑን ማስታወስ ይኖርባቸዋል፡፡ ከዚህ ውጪ ያለ ክህነት እግዚአብሔር የማያውቀው ክህነት ስለሆነ ፈጥነን ልንነቃ ይገባናል፡፡
የጸሎት ምልጃን በተመለከተ ማንም ሰው ለማንም መጸለይ ይችላል (ያዕ. 5፡14፣ ቆላ. 4፡2-4፣ 12)፡፡ እርግጥ ነው እግዚአብሔር የሚፈሩትን ሰዎች ጸሎት ይሰማል (ምሳሌ 15፡29)፡፡ ይህ ማለት ግን የእግዚአብሔር ጆሮዎች በቁጥር ከ 50 ለማይበልጡ እኛ ለምናውቃቸው ቅዱሳን ብቻ የተከፈተ ነው ማለት አይደለም፡፡ ማናችንም ብንሆን እግዚአብሔርን በመውደድና በእምነት እንደ እግዚአብሔር ፈቃድ ጸሎታችንን በኢየሱስ ስም ብንጸልይ እግዚአብሔር የሁላችንን ጸሎት ያለ ልዩነት ይሰማል፡፡ የማናችንም ሥራ በእርሱ ፊት ብቃትን ሊሰጠን አይችልም፡፡ ከክርስቶስ ውጪ ስንታይ፣ እንኳን አመጻችን ጽድቃችን እንኳ የመርገም ጨርቅ ነው (ቆሻሻ ነው) ኢሳ. 64፡6፡፡ ዛሬ ገና የምስራቹን ቃል (ወንጌልን) የተቀበለ አዲስ ክርስቲያን ቢሆን፣ የሰነበተ ዲያቆን፣ ጀማሪ ቄስ ይሁን፣ የበቃ ጳጳስ፣ የአንድ አመት መጋቢ ይሁን የቆየ ሽማግሌ፣ … በእግዚአብሔር ፊት ለመጸለይና ወደ ፊቱ ለመቅረብ የምንችለው በክርስቶስ ሥራ ብቻ ነው፡፡
ይህን ለራሳችንም ሆነ ለሌላ ሰው የምናደርሰው ጸሎት፣ ጸሎትን ወደ ሚሰማና ወደ ሚመልስ እግዚአብሔር ሊደርስ የሚችለው በአንድ መንገድ ብቻ ነው (ዮሐ. 14፡6)፡፡ ሊሎች አማራጮች የሉንም፤ አያስፈልጉንምም፡፡ ይህም መንገድ ኢየሱስ ነው፡፡ በስሙ (በኢየሱስ ሰም) የምንለምነውን ሁሉ እግዚአብሔር እንደሚሰማና እንደሚመልስ መጽሐፍ ቅዱሳችን በግልጽ ይነግረናል (ዮሐ. 14፡13-14፣ 16፡23-24)፡፡
ይህ ሁኔታ በአገራችን የትውፊት መዛግብት ላይ ሳይቀር እንግዳ አለመሆኑን ከድርሳነ ማኅየዊ የተወሰደውን የሚከተለውን ክፍል ይመልከቱ “አቤቱ ጌታችን ተቀዳሚ ተከታይ ስለ ሌለው ስለ ልጅህ ስለ ወዳጅህ ስለ ኢየሱስ ክርስቶስ ስለ አማኑኤል ብለህ ይቅርታህን ከእኛ አታርቅ፤ መሀላህንም አታፍርስ” (ድርሳነ ማኅየዊ፣ ምዕራፍ 1 ቁጥር 13፣ ገጽ 5)፡፡
በመጨረሻም፣ በዚህ ጽሁፍ የቀረቡትን አሳቦች በመጠቅለል መቋጫ እናበጅና እንለያይ፡፡ የሰው ዘር ከውድቀት በኋላ በእግዚአብሔር ፊት ጻድቅ ሆኖ መቅረብ ባለመቻሉ፣ ክርስቶስ ለዚህ ተስፋ ቢስ የሰው ዘር ወኪል በመሆንና በመታዘዝ ጻድቅ ሕይወቱን በሰው ልጅ ፈንታ ለእግዚአብሔር አቀረበ፡፡ የሰው ልጅ ሊሸከማት ያልቻለውን የኃጢአት ቅጣት በእርሱ ፈንታ በመሸከም የኃጢአት ስርየትን አስገኘለት፡፡ ከዚህም የተነሳ ሰው በእግዚአብሔር ፊት እንደ ጻድቅ ተቆጠረ፤ ክርስቶስ ግን ስለ እኛ ሃጢአት ሆነ፡፡ ሐዋሪያው ይህን ታላቅና አስደናቂ ልውውጥ “እኛ በእርሱ (በክርስቶስ) ሆነን የእግዚአብሔር ጽድቅ እንሆን ዘንድ ኃጢአት ያላወቀውን እርሱን (ክርስቶስን) ስለ እኛ ኃጢአት አደረገው” በማለት ገልጦታል (2ቆሮ. 5፡21)፡፡ በአንድ በኩል ክርስቲያን ከእግዚአብሔር ጋር እርቅና ሰላም የሚኖረው ክርስቶስ በእርሱ ስፍራ የሕግን ቅጣትና እርግማን በመሸከሙ ሲሆን (ገላ. 3፡13) በሌላ በኩል ደግሞ በክርስቶስ ጽድቅ ውስጥ በመቆሙ ነው (1ቆሮ. 1፡30-31)፡፡
የክርስቶስ ሞት የእኛ ምትክ መሆኑ የሚያስገነዝበን ነገር ቢኖር እርሱ በእኛ ምትክ መሞቱን፣ የእኛን ህማም መታመሙን፣ የእኛን በደል መሸከሙን (ኢሳይያስ 53) ነው፡፡ ኢየሱስ ስለ እኛ ቆሰለ፣ ስለ እኛ ተዋደረ የማይገባውን ያውም የመስቀል ሞት ለመሞት የታዘዘ ሆነ (ፊሊ. 2፡8)፡፡ ጤነኛ የሆነ አእምሮ ሁሉ ይህን ካነበበ በኋላ “ግን ለምን?” ብሎ ሊጠይቅ ይገባዋል፡፡ መልሱም ሊያድነን፣ ከአብ ጋር ሊያስታርቀን፣ ቅዱስ ሕዝብ ሊያደርገን፣ ቀድሞ ወደ ነበርንበቱ ክብር መልሶ ሊያመጣን የሚል ይሆናል፡፡ ይህ የመዳን መንገድ ብቸኛው የመዳን መንገድ ነው (ዮሐ. 14፡ 6)፣ ከዚህ የተሻለ የመዳን መንገድ ለመፈለግ ማሰብም ሆነ ማድረግ ከእግዚአብሔር ይልቅ ጥበበኛ ነኝ ከሚል ትእቢተኛ ልብ የሚመነጭ ከመሆኑ ባሻገር የኢየሱስን ደም ማክፋፋትና (ዕብ. 10:29) ሞቱንም ከንቱ ማድረግ ይሆናል (ገላ. 2፡21)፡፡
ኢየሱስ ይህን ሁሉ ከፈጸመልኝ የእኔ ድርሻ ምንድር ነው? እርስዎን ከእግዚአብሔር ጋር ለማስታረቅ የሚቀር ሌላ መሥዋዕት እንደሌለ ይወቁ፣ የኢየሱስ መሥዋዕት ፍጹም፣ ንጹህ፣ ቅዱስ፣ በቂ በመሆኑ እርስዎን ለማዳን የሚችል እንደሆነ ይመኑ፡፡ ይህንን የማዳን መንገድ ሙሉ ለማድረግ ከእምነት ውጪ ከእርስዎ ምንም እንደማይጠበቅ ይወቁ፡፡ ከዚህ ውጪ ምንም ነገር ለማድረግ በሚንቀሳቀሱበት ቅስበት የኢየሱስ የመስቀል ሥራ ጎዶሎና ያለእኔ እርዳታ በራሱ ሊቆም የማይችል ደካማ ሥራ ነው እያሉ እንደሆነ ይረዱ፡፡ “ለመዳን (ከእግዚአብሔር ጋር ለመታረቅ) ከማመን ውጪ ከኔ የሚጠበቅ እኔ የማዋጣው ነገር የለም ነው የምትለኝ?” የሚሉኝ ከሆነ፣ እኔ ደግሞ በተራዬ አንድ ጥያቄ እንድጠይቆ ይፍቀዱልኝ፡- “ከእግዚአብሔር ጋር ለመታረቅ እርሶ ሊያደርጉት የሚችሉት አንዳች ነገር ቢኖር ኖሮ እግዚአብሔር አንድያ ልጁን ለዚህ ሥቃይ አሳልፎ የሚሰጠው ይምስሎታል?”
ኢየሱስ በመሥቀሉ ላይ ሞትዎን እንደሞተልዎ ሥቃይዎን እንደ ተሰቃየልዎ ብያምኑ፣ ለነፍስዎም ቤዛ አድርጎ ሕይወቱን አሳልፎ እንደ ሰጠ ቢያምኑ፣ እግዚአብሔር በእርስዎ ላይ የተቆጣውን ቁጣ በእርስዎ ምትክ ሆኖ ሁለት እጆቾን ዘርግቶ እርቃኑ በቀራንዮ ኮረብታ ላይ በተገኘልዎ አዳኝ ላይ ማሳረፉና እርስዎም በዚህ ምክኒያት ከዚያ አስፈሪ ቁጣ ማምለጥዎን ቢያምኑ፣ ከተጣላዎ ፈጣሪዎ ጋር እርቅ ፈጥረዋልና በእርግጥም የዘላላም ሕይወት አሎት!! በእግዚአብሔር ፊት በክርስቶስ ምክኒያት (እርሱን ለብሰው) ስለሚታዩ ጻድቅና ቅዱስ ለርሰቱም የሚመጥኑ ሆነው በፊቱ መቆም ይችላሉ፡፡ ጸሎት መጸለይ፣ ጦም መጦም፣ ችግረኛ መርዳት፣ በቅድስና ለመኖር ራስን መግዛትና የመሳሰሉት ነገሮች ሁሉ ከአምላኩ ጋር ከታረቀና የዘላለም ሕይወት እንዳለው ከሚያምን አማኝ ሁሉ የሚጠበቅ ብቻ ሳይሆን በክርስቶስ የፍርድ ወንበር ፊት እያንዳንዱ ሰው ሽልማት የሚቀበልበት መመዘኛዎች ናቸውና የሚናቁ ነገሮች አይደሉም (ራዕ. 22፡12)፡፡ ሆኖም ግን እነዚህ ነገሮች በአንድ ላይ ሆነው እንደተራራ ቢቆለሉ ክርስቶስ ለእርሷ ካደረገልዎ የመስቀል ሥራ አንጻር የኢምንት መጠን እንኳ ሊቸራቸው አይችልም፤ ፈጽሞም ከእግዚአብሔር ጋር ሊያስታርቋ አይችሉም፡፡
In our Eritrea there are nationalities (ብሄራት). እዚ ንሃልኪ ተባሂሉ ዝካየድ ዘሎ መሰረ-አልቦ ክትዕ ዕላማኡ ገና ክብገስ ከሎ አስተብሂልናሉ አለና:: ንአብነት ሰመረ ተስፋይ ዘምጸኦ አብነታት መሰረት ጸየብሎም ክትዓት ብቀሊሉ ተመኪቶም ዝፈሽሉ እዮም:: ዓቅምና ናብኡ ምውጋን አብዚ ግዜዚ ግን ካብቲ ተታሒዝናዮ ዘለና ቃልሲ ምልጋስ ስለዝኾነ: ንሳቶምውን ስለዝደልይዎ ብጉሽተተይ ክንሐልፎ ኢና::
“ምስ’ዚ ትኸይድ ኣላ። ቀላል እያ። ህዝቢ ዝመስሎ ምትእኽኻብ ክገብርን ዝመረጾ ስም ወይ ኣካል(entity) ክለብስ መሰል ናይቶም ሰብ ጉዳይ ጥራይ እዩ። ሓደ ወዲ ትግረ ንሓደ ዓሳውርታይ “ሽምካ ከምዚ ይኹን፡ እዚ እንተዘይኮንካ ኣይኣምነልካን እየ” ክብሎ መሰል የብሉን። ኣሕዋትና ጀበር ድማ ድላዮም ውዳበን ስምን ይሓዙ ክሳብ ብሓፈሻዊ ድሌት ዝኾነን ዘይተስገደደን፡ ናቶም መሰል እዩ። ሓወይ ወዲ ትግርኛ ክህሰ እንከሎ ንዓይ የሐመኒ እዩ። ኣሕዋተይ ጀበር ክሳብ ክንዲ’ዚ ክዝለፉ ከለዉ ‘ውን የቀንዝወኒ እዩ። ዝጀሃረሎም ወገን የለን። ልመና ‘ውን ክኸውን ኣይግባእን። ብመጠን ቁጽሮም ልዕሊ ሰቦም እንተዘይኮይኑ ትሕቲ ሰቦም ኣይወዓሉን። ጎባጢ ኣተሓሳስባ ዘለዎ ጥራይ እዩ ነዚ ኣቀራርባ ‘ዚ ከም ስግኣት ዝውስድ።”
ጥንታዊ ብር / 24 "አይዝጌ ብረት መግቻ ሰንሰለት - $ 79.00 ዶላር ጥንታዊ የብር / ጥቁር ላስቲክ ቾከር (10 ዶላር) - $ 79.00 ዶላር ጥንታዊ ብር / 20 “ብር ብር ሳጥን ሰንሰለት (25 ዶላር) - $ 79.00 ዶላር የተሰየመ ብር / 24 "አይዝጌ ብረት መግቻ ሰንሰለት - $ 79.00 ዶላር የተሰየመ ብር / ጥቁር ላስቲክ ቾከር (10 ዶላር) - $ 79.00 ዶላር የተሰየመ ብር / 20 “ብር ብር ሳጥን ሰንሰለት (25 ዶላር) - $ 79.00 ዶላር
በፒርስ ብራውን የሳይንስ ልብወለድ ተከታታይ ውስጥ ፣ ቀይ መጨመር፣ የሰው ልጅ በቀለም ኮዶች ደረጃ የተሰየመ ማህበራዊ ቅደም ተከተል ፈጥሯል ፡፡ ጎልድስ ከፍተኛዎቹ ፣ ቀዮቹ ዝቅተኛው ፣ እና ሀምራዊዎቹ የደስታ ባሮች እና እና ማህበራዊ ተግባራት ናቸው።
ዝርዝሮች: የፒንክ ምልክት አንጠልጣይ ጠንካራ ብር እና ክብደቱን ጨምሮ 25.7 ሚ.ሜ ቁመት ፣ 28.9 ሚ.ሜ ስፋት እና ውፍረት 2.4 ሚሜ ነው ፡፡ ክብደቱ 4.9 ግራም ነው ፡፡ የተንጠለጠለበት ጀርባ በሠሪዎቻችን ምልክት ፣ በቅጂ መብት እና በብረት ይዘት የታተመ እና የታተመ ነው ፡፡
ሰንሰለት አማራጮች: 24 "ረዥም አይዝጌ ብረት ከርብ ሰንሰለት ፣ 20" ረዥም 1.2 ሚሜ ስሪል የብር ሣጥን ሰንሰለት (ተጨማሪ $ 25.00) ፣ ወይም 3/4 “ስፋት” ጥቁር ላስቲክ ቾከር (16 "- 17 1/4" ረዥም) ከማይዝግ ብረት የሎብስተር ጥፍር ጋር (ተጨማሪ $ 10.00). ተጨማሪ ሰንሰለቶች በእኛ ላይ ይገኛሉ መለዋወጫዎች ገጽ.
እኔም እያነበኩት ነው ከዚህ በፊትም አወዛጋቢ የሆነውን ስራውን የቡርቃ ዝምታን አንብቤለታለሁ በወቅቱ የነበረውን የፓለቲካ አቌሙን ባልወድለትም የስነ ጽህፉ ችሎታውን አድንቄለታለሁ እኔ የስነ ጽሁፍ ባለሙያ አይደለሁም የብርሀኑ ዘሪሁን መጽሀፍትን ልጅ እያለሁ አምብቢያለሁ ግን አሁን ድረስ በደምብ የማስታውሳቸው እና ከአደግኩ በኌላ ደግሜ ያነበብኴቸው የበአሉ ግርማን መጽሀፍቶች ነው እናም ይህ ሰው ምንም እንኴን controversial ጸሀፊ ቢሆንም ከ በአሉ ግርማ የሚያንስ አይመስለኝም
ሀሪከን2 wrote: እኔም እያነበኩት ነው ከዚህ በፊትም አወዛጋቢ የሆነውን ስራውን የቡርቃ ዝምታን አንብቤለታለሁ በወቅቱ የነበረውን የፓለቲካ አቌሙን ባልወድለትም የስነ ጽህፉ ችሎታውን አድንቄለታለሁ
በህይወቴ ባገኘዉ ሀሳቡን ሳይሆን ሰዉዬዉን ባጠፋዉ ደስ ይለኛል .... ይህ አባባሌ መሰረታዊ የሆነዉን የዲሞክራሲ ጽንሰ ሀሳብ የሚቃረን እንደሆነ ይሰማኛል ... ግን ደግሞ አጠፋዋለሁ ... ..... ወደፊትም ሊያጠፋዉ የሚፈልግ አንድ ሰዉ እንዳለ የምታገኙ ንገሩት .... ተስፋዬ ካለህም አንብበዉና እድሜ ልክህን የጥንቃቄ ርምጃ ዉሰድ ... ባገኝህም ነግሬህ... ቀን ቆርጬ ነዉ ማጠፋህ .... የቡርቃ ዝምታን ያነበብኩት ... ምናልባት የ2ኛ ወይንም የ3ኛ አመት የአዲስ አበባ ዩኒቨርሲቲ ተማሪ በነበርኩበት ወቅት ነዉ .... .... መጽሀፉ ላይ ለመግለጽ የፈለገዉ "እዉነት" የፖለቲካ አቋሙን ሳይሆን ለአንድ ብሄር ያለዉን ጥላቻ ነበር ... ........ ከአማራ ህዝብ የተዉጣጡ "ነፍጠኞች" ወደ ሌላዉ ማህበረሰብ ከገቡ በሗላ ለማህበረሰቡ ያወረሱት ነገር ..."ስካርና ሽርሙጥናን" ነዉ የሚል .... አንዳንድ ጥሬ የታሪክና የፖለቲካ ሰዎች ከሚያቀርቡት የቀኝ ግዛት ትንታኔ ባለፈ .... ባለፉ ወገኖቼ ላይ ተሳልቋል ... እኔን አልሰደበም ... ይቅርታ ቢለኝም አይዋጥልኝም ... እነሱ ከሞት ተነስተዉ ይቅርታዉን ሊቀበሉ አይችሉምና ... እንደማንኛዉም አይነት .... የፖለቲካ ቅራሬ ... ሳይሆን .... መርዘኛ እሳቤዉን ... በሀሳቤ ሳይሆን በጉልበቴ አጠፋዋለሁ .... ..... ይህ ድርጊቴ ስህተት መሆኑን ከኔዉ ህሊና በላይ ገላጭ ባይኖርም .... አሁንም በድጋሚ ... ወንድም ተስፋዬ ... መርዛማ ሀሳብህን መሰረት አድርጌ አጠፋሀለሁ ...
ተስፋየማ እውነተኛ የአባቱ ልጅ ነው :lol: የቡርቃ ዝምታን የጻፈበት ዋና አላማው ኦሮሞወችን በአማራወች ላይ ለማነሳሳት እና የሻቢያን ኢትዮጵያን በርካታ ትንንሽ መንግስታት አላማ ለማሳካት የበኩሉን ድርሻ ለመወጣት ነበር የኢትዮጵያ አምላክ ግን ያው እሷን ጠብቆ እሱን ለስደት ዳርጎት ያሳየናል
ስለ ስነጽሁፍ ችሎታው ግን ብክድ እሱን ሆንኩ ማለት ነው 8) ያን ደረቅ የወያኔ ፕሮፓጋንዳ እንዴት አድርጎ በውብ ብእር እንደጻፈው አሁን ድረስ ሳስበው ይገርመኛል :lol:
አሁንም የጻፈውን መጻፍ አንድ ሌሊት ሳልተኛ አድሬ ለመጨረስ እየሞከርኩ ነው :lol: በርግጥም ተስፋየ ድንቅ ጸሀፊ ነው ኢትዮጵያዊ ነኝ እያለን ስለሆነ ድንቅ ኢትዮጵያዊ ጸሀፊ ነው
የምትጽፋቸውን ለማንበብ በመናፈቅ.... ይህንን መጽሀፍ 155 ኛው ገጽ ላይ ደርሻለሁ ትላንት ማምቻውን ነው የጀመርኩት በጣም ነው የሳበኝ.... በተለይ ዶርዜ ሀገር ያገኛቸው አባት የተናገሩት ንግግር በጣም ነው የደነቀኝ.... አተራረኩን በሙሉ አድንቄአለሁ
እርሱ ራሱ የኢሕአደግ ባለሥለጣን ስለነበረ ብዙ የኢሕአደግን ባለሥልጣናት ምሥጢር ጎልጉሎ አውጥትዋል:: መጽሐፉ መነብብ የሚገባው ነው:: ማንበብ ከጀመሩም ማቆም ያዳግታል::
"የቡርቃ ዝምታ"ን አላነበብኩም:: ራሱ ደራሲው እንደሚለው ግን በመጽሐፉ ኦሮሞዎች እንደተቆጡበትና ትግሬዎች (በተለይ የህወሀት ባለስልጣናት) እንደተደሰቱበት ይገልጻል::
ደራሲው በቢሾፍቱ ተወልዶ ያደገ ለኦሮሞዎች ትልቅ ፍቅር ያለው መሆኑንም "በጋዜጠኛው ማስታውሻ" ላይ ይናገራል:: ስለዚህ "የቡርቃ ዝምታ" ኦሮሞዎችን ያስቆጣው ከምን አንጻር እንደሆነ ያነበባችሁት ካላችሁ ብታብራሩልን ለሁላችንም ይጠቅመናል::
ዸራሲዉን በዚህ አጋጣሚ ለማድነቅ እፈልጋለሁ, ለነገሩ ግሩም የሆን ችሎታ እንዳለው ያወቅኩት የቢሾፍቱ ቆሪጦች / የአፍሪካ አምባገነን መሪዎች/ በሚለው መጽሀፉ ነው::
ወገኖች , እዛ ላይ የተባለዉን በሙሉ እንደወረደ መቀበል, መቸስ በጣም አስቸጋሪ ነው:: እርግጥ ነዉ ታሪክ ቀመስ ልብወለድ ቢሆን ምንም አይደለም, ዪሄ ግን እዉነት ነዉ እያለን ነዉ::
ቂማ ላይ የተጻፈ ያልከው ምናልባት በሚጥም እና በሚያምር ብእር ተጽፎ እኔን ብቻ ሳይሆን በርካታ አንባቢወችን ብቻቸውን ያሳቃቸውን እና ያስፈገገንን ነገር ሊሆን ይችላል
ለሁሉም እኔ በኢትዮጵያዊያን ደራሲወች ተስፋ ቆርጨ የፈንጆችን ማንብብ ከጀመርኩ አመታት ተቆጥረው የነበረ ቢሆንም ይህን መጻፍ ግን አንድ ጊዜ ማንበብ ከጀመርኩ በኌላ ማቆም እያቃተኝ ነው ያነብብኩት
ደራሲው ከዚህ በፊት የፃፋቸውን መፅሀፍት የማንበብ እድል አላገኘሁም። ይህንን ግን ሙሉ ገፆቹን አንብቤ ጨረስኩ። በርግጥም ድንቅ የትረካ ችሎታ አለው። ከፃፈው ታሪክም ሀገራችን በእንዴት ያሉ ወሮበሎች ስር እንዳለች በግልፅ መረዳት ይቻላል። ሆኖም በኔ ግምት እርሱም ካስር አመት ላላነስ ጊዜ አንጀቱን ሲያርስ የነበረና ወያኔዎችም እንደሸንኮራ አገዳ እኝክ አርገው ሊተፉት ሲሉ ነው የወጣው። ከመገፋቱ በፊት ዘለለ ማለት እደፍራለሁ። ወደስደትም የወጣው ከበቂ ዝግጅት በኋላ እንደሆነ መረዳት ይቻላል። ያም ሆኖ ማንም የማይነጥቀው ድንቅ የስነፅሁፍ ችሎታ አለውና ወደፊትም ብዙ ይፅፋል ብዬ እገምታለሁ።
የሠገራ ትቦ ንጣፍ / ፊንጢጣ (ሄሞሮይድ) በሠገራ ትቦ ዙሪያ የተነጠፈ ከደም ቅዳና ከደም መልስ ትቦዎችና ከአገናኝ ጅማቶች የተፈጠረ ሲሆን ሠገራን ለመቆጣጠር ይረዳል። የሠገራ ትቦ ንጣፍ መድማት፣ መቁሰል ወይም ማበጥ ለህመም ስሜትን መንስኤ ይሆናል። የሄሞሮይድ የበሽታ ምልክት እንደበሽታው አይነት ይለያያል። ውስጣዊ ሄሞሮይድ በአብዛኛው ከሠገራ ትቦ መድማት ጋር ሲያያዝ ፡ ውጫዊ ሄሞሮይድ በፊንጢጣ አካባቢ ከሚመጣ የህመም ሥሜት (መቁሰል) ጋር ይያያዛል።
ሄሞሮይድን ለመከላላከል ስራስር (ክር) የያዙ ምግቦችን በብዛት መመገብ፣ ውሃ በብዛት መጠጣት፣ ፊንጢጣን በንፁህ ውሃ ማጠብ (መዘፍዘፍ)፣ እረፍት ማድረግ፣ ቁስለትን (ጥዝጣዜን) ለመከላከል የሚረዱ (ነን ስቴሮይዳል አንቲ ኢንፍላማቶሪ) መድሃኒቶችን መጠቀም ይመከራል። በእነኚህ መንገዶች በሽታውን መቀነስ ላልቻሉ ህመምተኞች የቀዶ ጥገና ሌላው አማራጭ ነው።
አሁን ጊዜው ዜሮ ሰዓት ላይ ነው። ሳምሶን አዳነ እንደሚለው የግንኙነት መስመር ተበጥሷል። የዕርቅም ሆነ የድርድር በሮች የተዘጉ ይመስላሉ። ይህ ግምት ሳይሆን ሁለቱም ወገኖች በገሃድ ሕዝብ እየሰማ ያረጋገጡት ሃቅ ነው። እናም የዜሮ ሰዓት ውጥረት የሚቸከለው በስለላና ስለላውን መሰረት አድርጎ በሚፈጸም ኦፕሬሽን ብቻ ይሆናል። ኦፕሬሽኑ ውስጥ በርካታ እጆች ይሳተፉበታል።
ቀጣዩ የስለላ ግብግብ አንደኛውን ወገን አሸናፊ እንደሚያደርገው የህግ ባለምያው ሳምሶን ያምናል። ስለ ስለላ አቅምና ብቃት ያነሳው ሳምሶን ከለውጡ በፊትም ሆነ በሁዋላ ሰፊ ማስረጃዎችን ማሰባሰቡን ይናገራል። በዚሁ መነሻው ምልከታውን የሚጀምረው ትህነግ የገነባውን የደጅንነት መዋቅር በማስቀደም ነው።
ለውጡ እውን በሆነ ማግስት ጀምሮ ለተወሰኑ ወራቶች አሜሪካ መቀሌ የከተመውን ሃይል ለማግባባት ሞክራ ነበር። ከፍተኛ ባለስልጣኗን ሳይቀር መቀሌ ልካ እርቅ፣ ማስጠንቀቂያና ማሳሰቢያ አቅርባለች። ይህ ሁሉ ቢደረግም ትህነግ በውል ባልታወቀ ምክንያት ሙከራውን አልተቀበለም ቢባልም ዋናው ምክንያት ግን የቀደሞ የአገር መረጃና ደንነት ሃላፊ ጌታቸው አሰፋ ጉዳይ ነው።
ይህ በተላያዩ ጊዜያትም የተለያዩ ማብራሪያዎች የቀረቡበት ነው። ዳሩ ግን ሚዲያዎቹ ዋናውን ጉዳይ እንዳላገኙት ሳምሶን የሚያስረዳው ትህነግ ወደ መቀሌ የሸሸው በጌታቸው የሂሳብ ስሌት መሆኑንን በማስቀደም ነው። ጌታቸው አሰፋ ወደ መቀሌ ሲያመራ በሙሉ ዝግጅት እንደሆነም ሳምሶን ልብ ሊባል እንደሚገባ ያሳስባል።
ቀደም ሲል ወደ መቀሌ የሄዱት የትህነግ አዛውንት አመራሮች እንደዚህ አይነት ውጥንቅጥ ውስጥ ለመግባት ፈጽሞ እንዳላሰቡ በጎንዮሽ ትግራይ በነበረበት ወቅት ጉዳዩ ከሚመለከታቸው ክፍሎች ጋር ባደረገው ውይይት ተረድቷል። ለዚህም ማረጋገጫው ዶክተር ደብረጽዮን አስቀድሞ ያራምደው የነበረው አቋም ማረጋገጫ ሲሆን የሚቴክ ሃላፊ ጀነራል ዳኘውን አሳልፎ መስጠቱ ደግሞ ዋና ምልክት ነበር። ከዛ በሁዋላ ነው ጌታቸው ስብሰባ ጠርቶ ነበሩን ሁሉ በማስተንቀቂያ የገለበጠው።
ጌታቸው በጠራው ስብሰባ ላይ ከማዕከል ጋር ግንኙነት በሚፈጥሩ አካላት ላይ እርምጃ እንደሚወሰድና ምህረት እንደሌለ በይፋ ተናገረ። ውስን ቁልፍ የትህነግ ሰዎች ብቻ በተገኙበት የምህላ ስብሰባ መከዳዳት ከተጀመረ ጨዋታው እዛው እርስ በርስ እንደሚያልቅ አወጀላቸው። በሌላ ቋንቋ መታገታቸውን አበሰራቸው።
በጉዳዩ ላይ ሰፊ መረጃ መሰብሰቡን የሚናገረው ሳምሶን እንደሚለው ዛሬ ላይ በመቀሌ የመሸገው ሃይል ከማንም በላይ የሚፈሩት የቀድሞ የደህንነት ሃላፊ ጌታቸው አሰፋን ነው። ጌታቸው አሰፋን የሚፈሩት ደግሞ ወደው ሳይሆን ባለው አቅም ነው። መለስ ዜናዊ ሞት ቀደማቸው እንጂ ጌታቸው አሰፋን ለማንሳትና እየገነባ ያለውን ጡንቻ ለሟሟት እቅድ እንደነበራቸው ከሻብያ ሰላዮች ሙሉ መረጃ መውጣቱን የሚገልጸው ሳምሶን፣ ጌታቸው ሁሉንም የትህነግ አቅም ጠቅልሎ እጁ የከተተው መለስ ከሞቱ በሁዋላ እንደሆን እርግጠኛ ሆኖ ይናገራል።
አሜሪካንን ጨምሮ በርካታ የምዕራብ አገራት በይፋ ጌታቸው አሰፋ እጃቸውን ተይዘው ለፍርድ እንዲቀርቡ ጠይቀዋል። መንግስትም የፍርድ ቤት ትዕዛዝ አውጥቶበት ተላልፎ እንዲሰተው ቢጠይቅም ትህነግ “ አላደረገውም” የሚል አቋም የመያዙ ሚስጢር ይህና ይህ ብቻ ነው። የጌታቸው አቅም!!
ማንኛውም ዓይነት የሰላም ንግግር እሱን ወደ ህግ ፊት ስለሚገፋው ጌታቸው ቀደም ሲል በዘረጋው መስመር አማካይነት ልዩ ሃይሉንና ደህንነቱን ስለሚመራ ሌሎች እንዳይለሳለሱ ጋሬጣ ሆኖባቸዋል። የትህነግ እጅ መስጠት ወይም ከብልጽግና ጋር ተስማምቶ መቀጠል ለጌታቸው አሰፋ ተረኛ የሚጠብቅ ሸምቀቆ በመሆኑ ያልተቆረጠውን እጁን ራሱን ለመጠበቅ ሲል ይጠቀማል። እናም በዚህ ሳቢያ ሁሉም ታጋቾች ሆነዋል።
አቶ ጌታቸው በመላው አገሪቱ ያልተበጠሰ ሰንሰለት እንዳለው እምነቱን በመግለጽ ማብራሪያውን የሚቀጥለው ሳምሶን፣ በአንድ ስብሰባ ላይ “ ከተከዳዳን መጀመሪያ ሁሉም ነገር የሚካሄደው በመካከላችን ነው” ሲል ጌታቸው ማስጠንቀቂያ ማስጠቱን ከቅርብ ሰው መስማቱን የሚናገረው በምክንያት ነው።
በመሆኑም የትህነግ አንጋፋ አመራሮች ከመቀሌ ወዴትም መሄድ ያለመቻላቸው፣ በአገሪቱ በተለያዩ አካባቢዎች መልኩን በቀያየረ ስልት የሞከሩዋቸው መንግስትን የማልፈስፈስ ሙከራ ውጤታማ እንደሚሆን ቅድመ ትንተና ሰርተው ስለነበር ያንን በማመን ጭልጥ ብለው ሊታረቅ ወደማይችል ፖለቲካ አመሩ። በዚህም አቋማቸው እለት እለት እየከረረ ለመጣው ልዩነት ማርገቢያ ሃሳብ ማቅረብ እማይችሉበት ደረጃ ደረሱ።
ያልተቆረጠው የጊታቸው እጅ ድፍን ኢትዮጵያ ላይ ያለው የስለላ መዋቅሩ ነው። ጊታቸው የዚህን የስላላ መዋቅር ዘርዝርና የግንኙነት ኮድ ወደ መቀሌ ይዞት በመሄዱ አሁን በአመራር ላይ ያለው ሃይል ከሚታወቁት በቀር ጌታቸው የዘረጋውን የስላላ መዋቅርና ቁልፍ ሰላዮች አያውቃቸውም።
ጉዳዩ ግራ የሚጋባ ቢሆንም ሳምሶን እንደሚያስረዳው ጌታቸውና የእሱ ውስን ቁልፍ ሰዎች በኮድ ቁጥር የሚያውቋቸው ከተለያዩ ድርጅቶችና ባለሃብቶች ወይም ተቋማት ደሞዝና ጥቅማ ጥቅም የሚላክላቸው ቁልፍ የስላላው አውታሮች አሉት።
እነዚህ ሰላዮች በተለያዩ የህብረተሰብ ክፍሎች ውስጥ የሚሰሩ፣ እምነት ተቋማት ውስጥ ያሉ፣ በጡረታ የተገለሉ፣ የሚፈለጉ ባለስልጣናት ሚስቶች፣ አገልግሎት ሰጪዎች፣ ቁልፍ የመንግስት ስልጣን ላይ ያሉ፣ ከፓርቲ መዋቅር ጀርባ የተመለመሉ፣ ባለሃብቶች፣ ደህንነቱ ሃብታም ያደረጋቸው፣ ተማሪዎች፣ ፣ ፖሊስ፣ መከላከያ፣ ቀበሌ አስተዳደር፣ ገበሬ ማህበራት፣ የታዋቂ ሰዎች ሚስቶችሲሆኑ ከሚታወቁበት ስራ ውጪ የደህንነት ሰራተኞች ስለመሆናቸው ከራሳቸው በቀር የሚያውቅ የለም። መረጃ የሚያቀብሉትም በራሳቸው ኔት ዎርክ ብቻ ነው።
ይህ ትሥሥር ዛሬ ድረስ ያልተበጣጠሰ መሆኑንን ሳምሶን በርግጠኛነት ይናገራል። ይህ መዋቅር አገሪቱን እንደሚያምስ ግልጽ ነው። በዚህ መዋቅሩ አማካይነት ጌታቸው መከላከያና ልዩ ሃይሎችን የሚቆጣተር ሲሆን ለውጡ ሲመጣ የመከላከያና የፖሊስ ሃይሉ ኮድ ሙሉ በሙሉ በመቀየሩና በውጭ አገር ባለሙያዎች የታገዘ ሪፎርም በመደረጉ ጌታቸው አሰፋ በመከላከያና በክልል ልዩ ሃይል ዘንድ ያለው ሃይል ቢሟሟም ርዝራዡ አለ ነገር ግን የሚያስፈራ አይደለም።
የስለላው መዋቅርና የትግራይ ልዩ ሃይል በፍጹም እሱ እጅ ያሚገኝ እንደሆነ ሳምሶን ማረጋገጡ ይናገራል። ከለውጡ በፊትና በሁዋላ መቀሌ ለመሄድ እድል ያገኘው ሳምሶን እንደሚለው፣ ይህ የስላላ መዋቅር አቅም ሲዳከም የሚሰል በመሆኑ መንግስት የጌታቸውን አቅም ለማስለል የጀመረው የገንዘብ ለውጥና ስለላውን ለማጠናከር ትኩረት ሰጥቶ እየሰራ በመሆኑ በትህነግ በኩል ይህ ከመሆኑ በፊት የጠቅላይ ሚኒስትር አብይን አስተዳደር አጣድፎ ለማስወገድ ሃሳብ አለ።
በለውጡ ማግስት የትህነግ አመራሮች ወደ መቀሌ ከገቡ በሁዋላ ከሕዝብ ጋር ውይይት ሲጀመሩ ህዝብ “ የት ታውቁናላቹህ” ነበር ያለው። ዛሬ እድሜያቸው 30 ዓመት የሞላቸው ልጆች አያውቋችሁም በሚል የከረረ ተቃውሞ መሰንዘሩን ላስታወሰ የጠቅላይ ሚኒስትር አብይ መንግስት ትቂት ወራቶችን ትግራይ ላይ የመስራት እድል ቢሰጠው ዛሬ ትህነግ በተረሳ ነበር በሚል ትግራይ ያነጋገራቸው ወገኖች እንደነገሩት ያስታውሳል።
ይህ እንደሚሆን እሙን ስለነበር እነ ጌታቸው አሰፋ የሚፈልጉትን ይዘው ወደ ትግራይ እስኪኮበልሉ ድረስ እነ ዶክተር አብይ ባይደጋገምም የትግራይ መቀሌ ላይ ሕዝብ ሰብስበው የማነጋገር እድል ነበራቸው። መንግስት ለውጡን በይቅርታ መንፈስ እየመራ እነ ጌታቸውን መላ ሊላቸው አድፍጦ በነበረበት ወቅት ጌታቸው ዘዴ ዘየደ።
በየክልሉ ያለውን የስለላ ሃይል በአዲስ ለማዋቀር በሚል በለውጡ ማግስት ሶማሊ ክልል ልዑክ ይዞ ሄደ። እዛ በተለይ ምን ሰርቶ እንደመጣ ባይታወቅም ውጤቱ ግን በሶማሌ የሆነው ነበር። ከዛም ሁለት ክልሎች በተመሳሳይ ከሄደ በሁዋላ ውቀደ አማራ ክልል ለተመሳሳይ እንደሚሄድ አስታውቆ አማራ ክልል ሲጠበቅ መቀሌ ተገኘ።
ሳምሶን እርግጠኛ ባይሆንም ጌታቸው አሰፋ አማራ ክልል ቢገባ ኖሮ ጨዋታውን እዛው ለማጠናቀቅ ታስቦ ነበር። ምክንያቱም እሱን አዲስ አበባ ላይ አስሮ ማቆየት ካለው ኔትዎርክ አንሳር፣ ለውጡም ገና ዳዴ እያለ ስለነበር ቀውስ ሊያስነሳ ስለሚችል “ አማራ ክልል አሰረው” በሚል በድርድር ስም ጊዜ ሊፈጅና እጁ ላይ ያለውን መዋቅር በሙሉ ለመረከብ ታቅዶ ነበር።
ምንም እንኳን የመቀሌ ሕዝብ የት ታውቁናላችሁ፣ ዛሬ ነው ትዝ የምንላቹህ ቢልም ከመሃል መንግስት በኩል በነበረው ያለመጥራትና ያለመረጋጋት ሳቢያ ትህነግ አፈር ልሶ እንዲነሳ የሚያስችል እድል አገኘ። “ተከበናል” በሚል ህዝቡን በፕሮፓጋንዳ አሸበሩት። ልክ እንደ አሜባ ክፉውን ጊዜ መቀሌ ሆነው ሴራ በማምረትና ሰፊ የፕሮፓጋንዳ ስራ በመስራት “ አታውቁንም” ያላቸውን ሕዝብ በፍረሃት ቆፈን እንደ አሜባ የክፉ ቀን ማለፊያ አደረጉት። ከዛም አልፎ መሳሪያ ይዞ እንዲፎክር አስቻሉት።
ዛሬ ከየአቅጣጫው እንደሚሰማው ሳይሆን ሻዕቢያ ልክ አደን ላይ እንዳለች ድመት ይመሰላል። ሳምሶን እንደሚለው ሻዕቢያ አሁን ቢተነፍስ ከጥቅሙ ጉዳቱ ስለሚያመዝን ዝምታን መርጧል። ይሁን እንጂ አይተኛም።
ትግራዋይ በሚል ታቤላ የኤርትራን ደጋማ አካባቢዎች ነጥሎ ለማሳመጽና ኤርትራን ለመበታተን የሚወጠነውን ውጥን ከማክሸፍ፣ በውል ከመከታተል በዘለለ የትህነግን ስለላ ይበረብራል። ዘወትር የጠቅላይ ሚኒስትር አብይ መንግስት በሻዕቢያ ይመራል በሚል ትህነግ ተቃውሞ የሚሰነዝረው ከዚሁ ፍርሃቻ አንጻር እንደሆነ ሳምሶን ይናገራል።